Pulau Pinang Bakal Jadi Negeri Bebas Rokok Menjelang 2024

Nampaknya setelah larangan merokok di premis kedai makan dilaksanakan, kerajaan Pulau Pinang melihat ia sebagai satu peluang untuk menjadikan negeri itu bebas asap rokok dalam tempoh masa 5 tahun akan datang.

Kerajaan Pulau Pinang akan bekerjasama dengan Jabatan Kesihatan bagi memberi kesedaran kepada masyarakat awam amnya yang tinggal di Pulau Pinang. Malah, perancangan ini merupakan antara Program Pulau Pinang Bebas Asap Rokok (Penbar) yang bertujuan untuk melindungi penduduk daripada bahaya asap rokok.

Menurut Pengerusi Jawatankuasa Kesihatan, Pertanian dan Industri Asas Tani serta Pembangunan Luar Bandar Pulau Pinang Dr Afif Bahardin berkata inisiatif ke arah Penbar ini telah pun bermula melalui pewartaan enam taman rekreasi awam di negeri Pulau Pinang sebagai kawasan larangan merokok sejak 2012 iaitu di Empangan Air Itam, Taman Perbandaran, Taman Botani, Empangan Teluk Bahang, Taman Bandar Ampang Jajar dan Empangan Mengkuang.

Untuk pengetahuan anda, Georgetown juga telah diwartakan Tapak Warisan Dunia dimana merupakan kawasan larangan merokok bermula dari 4 Julai 2015. Mungkin usaha kerajaan Pulau Pinang boleh berjaya dengan sedikit bantuan CCTV yang dipasang di sekitar Pulau Pinang mengesan mereka yang merokok di tempat awam kelak.


Pulau Pinang Di Tempat Kedua Dunia Dalam Senarai Tempat Paling Baik Untuk Bersara

Rasanya memang layak jika Pulau Pinang disenaraikan di tempat ke-2 dunia dalam senarai ‘tempat paling baik untuk bersara’ oleh majalah antarabangsa Conde Nast Traveller.

Pulau Pinang merupakan satu-satunya destinasi dari Asia yang disenaraikan oleh majalah ini. Antara faktor yang menarik perhatian majalah ini untuk memasukkan Pulau Pinang dalam senarai itu adalah kerana faktor pantai, seni, makanan tempatan, budaya dan perkhidmatan yang bagus di pulau itu.

Menurut artikel yang ditulis oleh Cynthia Drescher itu, pelancong boleh membuat permohonan visa 10 tahun dalam program ‘Malaysia My Second Home’. Antara faktor lain adalah Pulau Pinang menjadi pilihan adalah ianya sangat strategik kerana pulau itu di tengah-tengah antara Langkawi, Kuala Lumpur dan Singapura.

George Town yang merupakan tempat bersejarah di bawah Unesco menambah lagi keihdahan pulau itu di mata Conde Nast Traveller. Untuk senarai bandar yang lain, boleh lihat di sini.

Pelancong mana yang tidak mahu duduk lama di Pulau Pinang. Sekali pekena nasi kandaq, tahun depan depa mai lagi.


Pulau Pinang Jadi Lokasi Pertama Di Asia Terima Internet Pantas Tanpa Wayar ‘Terragraph’

Syarikat telekomunikasi YTL baru-baru ini telah melancarkan sesi percubaan internet berkelajuan tinggi milik Facebook yang pertama dikenali sebagai Terragraph. Menariknya, Malaysia terpilih sebagai negara pertama yang akan menerima akses internet ini, lebih spesifiknya di Pulau Pinang.

Menurut Facebook, pemilihan bandar Georgetown sebagai lokasi pertama pemasangan router Terragraph adalah sangat bertepatan dengan kajian warisan yang dijalankan oleh UNESCO yang memilih Georgetown sebagai bandar perintis. Terragraph ialah wireless high speed internet yang memfokuskan kepada penambahbaikan kualiti dan kelajuan penggunaan internet di kawasan bandar yang padat.

Setakat ini 4 sektor nodes kecil berskala 60Hz telah di pasang di tiang-tiang lampu dan bangunan sedia ada sebagai access point. Kelajuan internet yang ditawarkan Terragraph pula adalah sekitar 1.3Gbps (downloads) dan 1.8Gbps (uploads).

Menurut YTL, percubaan sambungan internet ini akan bermula pada 1 Mac ini dan akan terus dibawah pengawasan untuk 6 bulan seterusnya bagi memastikan kelancaran kualiti sambungan.


Pulau Pinang Jadi Negeri Pertama Menggunakan Sistem Pengecaman Wajah Untuk Tangani Jenayah

Pastinya anda pernah melihat di filem seperti James Bond yang mengesan penjenayah menggunakan sistem pengecaman wajah melalui CCTV, kini Pulau Pinang tampil menjadi negeri pertama yang menggunakan sistem pengecaman wajah.

Malah, penggunaan teknologi ini akan dapat mengurangkan kadar jenayah yang berlaku dan memudahkan pihak berkuasa untuk mengecam penjenayah.

Setakat ini, sebanyak 767 kamera telah dipasang di sekitar Pulau Pinang dan dijangkakan akan dipasang sehingga 3,000 kamera bagi membolehkan keberkesanan secara menyeluruh.

Pihak polis akan menerima notifikasi kedudukan penjenayah apabila perisian pengecaman wajah berjaya mencari menerusi CCTV dan memudahkan pihak polis untuk menangkap penjenayah.

Ini merupakan satu usaha yang baik bagi melahirkan satu komuniti yang selamat untuk penduduk di Pulau Pinang.

#RealDeal. Nak dapatkan handphone power 8GB RAM + 128GB Storage? Jom tonton video ini.


Pulau Pinang Sedia Haramkan Hampir Semua Penginapan ‘Homestay’ Jangka Pendek

Sering menjadi lokasi untuk orang ramai staycation berikutan mempunyai pelbagai tempat pelancongan serta menjadi tempat ‘syurga makanan’, Pulau Pinang baru-baru ini telah tampil dengan sebuah undang-undang terbaru.

Menerusi undang-undang yang dikuat kuasa serta-merta, Pulau Pinang secara rasminya telah mengharamkan segala penginapan jangka masa pendek termasuk menerusi platform Airbnb mahupun Booking.

Menurut Datuk Bandar Majlis Bandaraya Pulau Pinang, Rajendran Anthony, pengharaman yang dibuat merangkumi semua harta kediaman persendirian.

Sebanyak enam jenis hartanah yang diharamkan merangkumi serviced apartments, SoHo, SoFo, SoVo, ruang pejabat dan juga pejabat jenis duplex.

Difahamkan pengharaman kediaman daripada dijadikan penginapan jangka masa pendek ini dibuat selepas menerima aduan daripada pemilik kediaman lain melibatkan isu gangguan keselamatan dan juga bunyi yang bising.

Dalam pada itu, kepada individu yang berminat untuk meneruskan menawarkan penginapan jangka pendek perlu mendapatkan pengesahan daripada pihak JMB.

Dalam erti kata lain, perlu mendapat persetujuan sehingga 75% dan ke atas daripada penduduk kediaman berkenaan pada mesyuarat agung yang diadakan.

Selain itu, pihak pengurusan kediaman berpeluang mengumpul yuran sebanyak RM250 sehingga RM500 setahun bagi setiap rumah atau unit yang menjalankan penginapan jangka masa pendek.

Pendaftaran yang dikenakan pula adalah sehingga RM250 serta perlu mendaftarkan unit berkenaan bersama Majlis Perbandaran Pulau Pinang. Deposit sekuriti yang dikenakan bagi setiap unit pula adalah sekitar RM1,000 sehingga RM3,000.

Bukan itu sahaja, setiap unit penginapan jangka masa pendek hanyalah dibenarkan menjalankan sewaan dengan jumlah maksimum sebanyak 180 hari sahaja dan juga terhad kepada 3 hari semigngu.

Dilaporkan undang-undang kerajaan Pulau Pinang terhadap penginapan jangka masa pendek ini mulai diisukan pada 1 April lalu dan mulai berkuat kuasa bermula 25 Mei ini.

Pengharaman penginapan jangka masa pendek ini walau bagaimanapun hanyalah dikenakan kepada kediaman dalam pulau sahaja setakat ini.

Sementara itu, platform Airbnb turut mengkritik langkah yang dilakukan pihak MBPP di mana Airbnb mendakwa pengharaman yang dibuat mungkin memberi kesan kepada ekonomi Pulau Pinang.


Pulau Pinang Terpilih Sebagai Lokasi Percutian Musim Bunga Oleh CNN Travel

Setiap tahun Malaysia akan menerima pelancong dari seluruh dunia terutamanya dari negara yang mempunyai 4 musim. Kebiasaannya institusi pendidikan di negara tersebut akan memberikan cuti dan orang ramai sering mengambil kesempatan ini untuk melancong ke negara luar termasuk Malaysia.

Semalam, CNN Travel menerbitkan satu arikel cadangan lokasi percutian terbaik musim bunga tahun ini. Pulau Pinang tersenarai dalam 19 lokasi terbaik seluruh dunia selain daripada Barcelona, Aegan Island, Las Vegas, Grand Canyon dan beberapa lokasi ikonik yang lain.

Pihak CNN Travel mencadangkan pelancong untuk berkunjung ke The Habitat, Bukit Bendera atau lebih dikenali sebagai Penang Hill untuk melihat sendiri keindahan hutan hujan di situ.

Disamping menikmati pemandangan alam, pengunjung juga boleh melihat haiwan eksotik yang terdapat di sana.


Pulau Sipadan Bakal Mula Ditutup Setiap Disember Bermula 2020

Setelah banyak diimplemen di beberapa buah pulau serata negara termasuk Pulau Komodo baru-baru ini, Pulau Sipadan nampaknya bakal mengikuti langkah yang sama dimana pulau di Sabah ini bakal ditutup sepanjang Disember setiap tahun bermula 2020.

Tujuan penutupan sementara pulau ini dibuat bagi menjaga dan memelihara kehidupan laut dan ekosistem Pulau Sipadan berdasarkan cadangan daripada para penyelam sekitar pulau tersebut.

Menurut Timbalan Menteri Pelancongan, Seni dan Budaya Malaysia, Datuk Christina Liew, bulan Disember dipilih berikutan kehadiran pelancong yang rendah berbanding bulan-bulan yang lain.

Pastinya penutupan ini akan dapat memelihara persekitaran dan perkembangan populasi terumbu karang serta hidupan ini. Jika tiada usaha pemeliharaan dan pemuliharaan, dalam satu tempoh akan datang pastinya ekosistem pulau ini akan mengalami masalah.


Siapa Sangka Ada Pulau Lain Tak Kalah Cantik Berhampiran Langkawi

Mungkin ada yang belum tahu kewujudan sebuah pulau yang tak kurang dari segi tarikannya, dan lokasinya pula berhampiran Pulau Langkawi, iaitu Pulau Tuba.

Jika anda inginkan suasana lebih aman, pulau ini boleh dijadikan pilihan untuk week end getaway sepertimana dilakukan oleh Zaidi Hassan dan isteri beliau.

Untuk ke pulau ini ada 2 pilihan jeti iaitu melalui Jeti Pelancongan Pekan Rabu Langkawi atau Jeti Marble Langkawi.

Perjalanan menaiki bot hanya mengambil masa antara 10 ke 15 minit. Dari segi penginapan pula anda boleh menginap di Tuba Beach Resort. Harga bilik dari RM160 hingga RM220 satu malam.

Antara aktiviti yang boleh dilakukan di sini adalah memancing, berkelah, dan menaiki ATV sambil bersiar-siar di pulau ini.

Untuk makan pula, ada gerai-gerai jualan makanan yang diusahakan oleh penduduk kampung.

Menurut Zaidi pulau ini kecil saja. Jika tak singgah bergambar di mana-mana, dalam 2 ke 3 jam dah habis pusing satu pulau. Bagi ibubapa, cuti sekolah nanti bolehlah bawa anak-anak berehat di sini sekejap.

Baca lagi: Percutian Awesome Kami Di Sebuah Pulau Yang Jarang Dikunjungi Rakyat Malaysia


Aflix Punca Ahmad Idham Mahu ‘Sekat’ Kandungan Netflix?

Kecoh di media sosial semalam apabila FINAS dikatakan menggesa kerajaan untuk wujudkan akta kawal selia kandungan video di Netflix.

Terbaharu, seorang pengguna Twitter telah berkongsi dan mendakwa FINAS mempunyai agenda tersendiri untuk menyekat kandungan di Netflix. Melalui perkongsian tersebut, dapat dilihat bahawa satu laman penstriman anak syarikat Malaysia cuba bersaing dengan Netflix.

Patutlah beriya sangat nak censor Netflix. Ada side project rupanya dia ni. pic.twitter.com/YSdyPfgNki

— Idysur Tagem (@idysurtagem) November 17, 2019

Oleh itu, para netizen menzahirkan rasa tidak puas hati dan mengatakan bahawa sepatutnya syarikat tersebut bersaing secara sihat dengan Netflix. Untuk pengetahuan anda, gambar yang baru tular di Twitter merupakan perkongsian yang dibuat oleh Aflix pada September yang lalu.

Ethical content is the new "shariah-compliant" 👀

Meleis ni tak boleh ke promote brand sendiri tanpa sekat brand lain? Afraid of competition much? 💁🏻

— nasa (@_naddddzirah) November 18, 2019

mungkin sejenis takut nak terima persaingan pastu nak tutup periuk nasi orang buka peiuk nasi sendiri. melayu sangat.

We already have tonton which features local LPF-friendly shows. I wonder what's so ethical about the shows in that platform.

— Idysur Tagem (@idysurtagem) November 18, 2019

Disebabkan gambar tersebut tular di media sosial, Coach Fadzil yang merupakan wakil daripada Aflix menerangkan bahawa kenapa laman penstriman mereka dinamakan Aflix dan mengatakan bahawa video-video yang akan berada di Aflix tidak seperti di Netflix dan ditapis.

Malah, menurut Coach Fadzil pihak Aflix tidak menerima sebarang bantuan daripada mana-mana pihak dan masih belum lagi dilancarkan lagi. Apakah pandangan anda mengenai perkara ini? Wajarkah untuk sekat kandungan video di Netflix?

Sebelum ini, FINAS mencadangkan agar ada satu akta untuk kawal selia kandungan video di Netflix. Klik pautan di bawah untuk ketahui lebih lanjut.

Pengguna Di Malaysia Berpeluang Menikmati Netflix Dengan Pakej Serendah RM17 Sebulan


Puluhan Mayat Mangsa COVID-19 Di New York Ditemukan Terbiar Di Dalam Lori

Pihak polis telah menemukan puluhan mayat yang dibiarkan di dalam lori tanpa pendingin di luar rumah mayat di Brooklyn.  New York Times melaporkan bahawa puluhan mayat itu turut dibaringkan di atas lantai di sebuah premis pada Rabu lalu.

Antara 40 hingga 60 mayat dikumpulkan di dalam lori di luar Andrew Cleckley Funeral Services di Flatlands, mayat tersebut juga ada yang dibiarkan di atas lantai bangunan setelah penduduk sekitar melaporkan bau busuk, menurut keterangan sumber.

Mayat-mayat itu dikumpulkan di atas satu sama lain. Cairan yang keluar dari dalam pembungkus mayat menjadikan bau yang tidak sedap dan menyebabkan penduduk disekitar kawasan terbabit terpaksa memanggil polis.

John DiPietro seorang pemilik salah sebuah kedai di sana mengatakan bahawa  mayat tersebut telah disimpan di dalam trak itu sekurang-kurangnya berminggu-minggu sejak COVID-19 menyerang AS dengan teruk.

“Anda tidak menghormati orang mati dengan cara itu. Mungkin ayah saya, saudara saya,” katanya. “Anda tidak melakukan hal itu kepada orang mati.”

Rumah mayat memberitahu bahawa mayat-mayat itu seharusnya dihantar ke tempat membakar mayat, tetapi ia tidak dibawa. Mayat itu mula disimpan di dalam trak setelah peti sejuk milik rumah mayat tidak berfungsi dengan baik, kata seorang pegawai tanpa nama kepada New York Times.

Pemilik inventori Pemco, pembekal peralatan dapur berhampiran rumah mayat, menyebut keadaan itu sebagai bencana, “Mereka menyimpan mayat di dalam trak,” kata pemilik Pemco.

“Di satu sisi manusia mati akibat virus COVID-19, di sisi lain manusia yang mati diperlakukan tidak berperikemanusiaan.”

Untuk rekod, Amerika Syarikat mencatatkan lebih 1 juta pesakit COVID-19, manakala 60,000 kematian telah dicatatkan di sana.

Untuk bacaan lanjut mengenai situasi COVID-19 di beberapa negara, klik pautan bawah.

Wanita Yang ‘Disahkan’ Meninggal Dunia Akibat COVID-19 Hidup Kembali

Kemurungan Akibat ‘Lockdown’, Lelaki Ini Campak Isterinya Dari Tingkat 7


Puluhan Peniaga Bundle Mengamuk Kena ‘Scam’ Dengan Penganjur Dan Influencer TikTok

Semalam kecoh di media sosial apabila ramai peniaga pakaian bundle mengamuk apabila mereka tidak dibenarkan untuk berniaga di The Mines Sri Kembangan walaupun telah membayar sewa tapak untuk event Calm X.

Menerusi perkongsian media sosial, para peniaga pakaian bundle tersebut telah siap membuat persiapan untuk mula menjual tetapi tiba-tiba pegawai dari Majlis Perbandaran Subang Jaya telah datang dan mengatakan bahawa event tersebut tiada permit serta mereka perlu mengemas barangan serta merta atau barangan akan dirampas.

♬ original sound – My Private Tiktok – Kelsey’s Glamshades Cosmetics

♬ original sound – Thrift treasure USA🇺🇸🦅 – Thrift treasure USA🇺🇸🦅

sian semua vendor nak meniaga tapi kena macamni ☹

Ya Allah betapa kesiannya salah satu seller yg terkena scam event bundle di The Mines td. Bukan sikit mat modal dia. Hampir RM60k bukan senang nak cari duit sebesar itu. Semoga semua seller yg terlibat dipermudahkn segala urusan termasuk @jttstoremy 🤲 #fyp #fypmalaysia #bundlemalaysia #fypシ

♬ original sound – MAH BUNDLEZ COM – MAH BUNDLEZ COM

Lantaran itu, para peniaga berasa tidak puas hati dan teraniaya, lalu mereka mahu mendapatkan penjelasan daripada pihak penganjur. Pada awalnya, mereka menyangka ianya adalah event Aiman Tak Kesah, seorang influencer TikTok tetapi rupanya Aiman hanyalah duta untuk promosikan event terbabit.

Difahamkan, peniaga-peniaga tersebut menuntut pihak penganjur untuk membayar kembali wang dan kerugian mereka kerana banyak modal telah dikeluarkan. Malah, ada juga peniaga yang masih tidak dapat memahami situasi yang berlaku dan berasa pelik ke mana wang yang dibayar mereka telah hilang.

Mana tidaknya, lokasi event pun tidak dibayar penuh dan duit dalam akaun bank penganjur pun tidak ada. Malah, event ini dilihat gagal kerana tidak dapat dianjurkan, tiada permit dan juga tiada marketing sewajarnya dimana hanya mengharapkan promosi daripada seorang duta sahaja.

A post shared by Bundle Expo (@bundleexpo_)

Justeru kekacauan event ini, ada yang mendakwa Bundle Expo adalah penganjur event ini dan dalam satu kenyataan di Instagram, Bundle Expo menafikan hal tersebut.

Malah, pihaknya berharap agar penggunaan nama Bundle Expo dalam perkongsian berkaitan isu terbabit dapat dihentikan demi menjaga keamanan dan reputasi para peniaga serta mengelak salah faham antara satu sama lain.

Walau bagaimanapun, penyelesaian kes ini masih belum diketahui dan orang ramai dilihat berasa kasihan dengan nasib para peniaga serta berharap mereka akan dapat keadilan yang sewajarnya.


Puluhan Warga Palestin Dihukum Kerajaan Arab Saudi Kerana Sokong Hamas

Mahkamah di Arab Saudi menjatuhkan pelbagai hukuman termasuk penjara selama 22 tahun ke atas warganegara Palestin dan Jordan yang tinggal di negara tersebut. Mereka didakwa atas tuduhan menyokong Hamas dan kumpulan penentang Palestin yang lain. Dilaporkan oleh Middle East Monitor, Arab Saudi telah mengumpulkan kesemua  warganegara Palestin dan Jordan di Riyadh untuk dijatuhkan hukuman.

Salah seorang rakyat Palestin yang dijatuhkan hukuman penjara adalah Mohammed al-Khodari, wakil Hamas ke Riyadh. Menurut sumber di Arab Saudi, dia dijatuhkan hukuman 15 tahun penjara. Menurut sumber keluarga, anak al-Khodari pula, Hani dijatuhkan hukuman tiga tahun penjara.

Anggota Biro Politik Hamas di Gaza Mahmoud al-Zahar mengatakan keputusan mahkamah untuk menjatuhkan hukuman terhadap para penyokong mereka adalah sesuatu yang “tidak dijangka”. Bagi beliau, keputusan yang diambil mahkamah Arab Saudi itu seolah-olah berhubung kait dengan apa yang diperintah oleh Zionis.

Organisasi Arab untuk Hak Asasi Manusia di UK (AOHR UK) mengecam keputusan itu. Apa yang dibimbangkan oleh mereka adalah pengadilan yang tidak adil dan mempunyai unsur politik untuk menekan warga Palestin. “Keputusan yang dikeluarkan oleh mahkamah Arab Saudi seolah menyokong sekatan ketat yang dikenakan terhadap rakyat Palestin dan bertujuan untuk mengakhiri perjuangan mereka,” kata kumpulan hak asasi itu.

AOHR UK juga menunjukkan bahawa mahkamah Arab Saudi tidak memiliki dasar undang-undag yang jelas, terutamanya kerana semua tahanan adalah penduduk Arab Saudi dengan izin tinggal yang sah, dan tidak ada daripada mereka yang melanggar undang-undang Arab Saudi.

Al-Khodari, 82, dan Hani telah ditahan di Arab Saudi sejak awal 2019. Dia menghidap barah prostat dan memerlukan rawatan perubatan tetapi tidak diberikan kepadanya di oleh kerajaan Arab Saudi.

Pada bulan April, pasukan keselamatan menyerbu rumahnya dan menyoal siasat isterinya yang berusia 70 tahun. Kerajaan Arab Saudi turut memaksa isterinya menandatangani perjanjian yang menghalangnya untuk bercakap mengenai situasi suaminya kepada media.

Amnesty International  dalam kenyataan mereka telah meminta raja Saudi untuk memastikan bahawa “tuduhan tidak berasas” terhadap al-Khudairi dan puteranya digugurkan dan mereka dibebaskan. Hamas pula mengutuk hukuman yang dikenakan kepada pendukung kumpulan tersebut.

Pekerja yahudi di Google desak CEO sokong Palestin, kutuk kekejaman Israel. Klik pautan di bawah untuk membaca.

Pekerja Yahudi Di Google Desak CEO Sokong Palestin, Kutuk Kekejaman Israel

Serang Model Palestin Di Media Sosial, Kenyataan Ketua Pereka Zara Ini Cetus Kemarahan Netizen

Disahkan Keturunan Diraja Palestin, Ayah Bella Hadid Dedah Pernah Dilayan Kejam Oleh Yahudi Israel


PUMA Bakal Mengeluarkan Model Terbaru Jamming Cushion ‘Red Dahlia’

Meskipun berdepan dengan kes saman dengan syarikat jenama Nike, PUMA nampaknya sangat komited dalam untuk mengeluarkan warna terbaru ‘Red Dahlia’ untuk model Jamming Cushion.

Untuk rekaan kali ini, jenama dari Jerman ini memilih warna merah gelap bersama dengan percikan warna hitam pada kasut ini. Untuk fabrik PUMA masih menggunakan material EVOknit. Puma turut memberi penekanan dibahagian tapak kasut melalui gabungan warna yang tampak unik dan menyerlah.

PUMA Jamming Cushion ‘Red Dahlia’ bakal mula dijual dengan harga $195 (RM 775.22) di outlet PUMA mulai hari ini.


Puma Dan MAC Umum Kolaborasi Kasut Berasaskan Warna Lipstik

Sempena menyambut ulang tahun model Suede yang ke 50 tahun, Puma bakal berkolabrasi dengan jenama kosmatik yang terkenal iaitu MAC.

Untuk kolabrasi pada kali ini, MAC x Puma akan menampilkan tiga kasut suede edisi khas dengan warna yang diilhamkan daripada lipstik MAC yang laris dan paling disukai ramai iaitu Lady Danger, Créme d’Nude, dan Sin.

Kolabrasi MAC x Puma bakal dikeluarkan secara eksklusif di laman web Puma pada 17 Mei ini. Buat masa sekarang ini masih belum ada harga yang diumumkan oleh pihak mereka. Buat anda yang ingin memberi hadiah khusus buat pasangan anda, mungkin koleksi kolaborasi terbaru ini antara yang boleh anda pertimbangkan.

Kicks that match our lips?! YES PLEASE 👟💄 M•A•C has joined forces with @puma @pumasportstyle to create limited-edition suede sneakers inspired by our iconic Lipsticks Lady Danger, Créme d'Nude and Sin! #PUMAxMAC #FORALLTIME

A post shared by  M·A·C Cosmetics (@maccosmetics) on Apr 17, 2018 at 7:01am PDT


PUMA Dan Mercedes-AMG Petronas F1 Hasilkan Kasut ‘Spike’ Paling Ringan Untuk Atlet

Apabila pengeluar kelengkapan pakaian sukan berkerjasama dengan syarikat sukan permotoran, maka terhasilah sebuah kasut track & field spike yang paling ringan yang dapat membantu atlet perform lebih baik dalam sukan masing-masing.

PUMA bekerjasama dengan Mercedes AMG Petronas F1 untuk menghasilkan dua pasang kasut, EVOSPEED TOKYO FUTURE FASTER+ dan EVOSPEED TOKYO FUTURE NITRO FASTER+ yang dibuat dengan menggunakan insight kejuruteraan yang ada dalam dunia automotif dan Formula 1.

“Untuk membuat kasut spikes yang terbaik yang mematuhi peraturan untuk atlet kami, kami telah menghubungkan jurutera Mercedes AGM Petronas F1 dengan wakil terbaik dari kami.

“Dengan input dari atlet dan jurulatih mereka, pasukan kami berjaya membuat kasut spike terbaik yang PUMA pernah hasilkan,” kata Ketua Pegawai Eksekutif PUMA, Bjørn Gulden.

Antara atlet-atlet yang berkerjasama dalam membangunkan kasut ini ialah Karsten Warholm, pemegang Rekod Dunia, Juara Dunia dan Juara Eropah untuk acara lari berpagar dari Norway. Seorang lagi atlet yang terlibat adalah André De Grasse selaku pelari pecut dari Kanada yang merupakan pemenang pingat perak Olimpik.

Kasut EVOSPEED TOKYO FUTURE FASTER+ yang seberat 135 gram ini direka bersama Pemegang Rekod Dunia acara lari berpagar, Karsten Warholm dan jurulatihnya, Leif Olav Alnes.

Pada bahagian atas spike, ia menggunakan material yang diperbuat daripada carbon fibre. Untuk bahagian sole pula, ia mempunyai plat karbon yang direka oleh Mercedes AMG Petronas menggunakan pin titanium.

“Apa yang penting bagi saya ialah saya dapat berlari menggunakan bahagian depan tapak kaki. Inilah sebabnya kenapa anda perlukan plat carbon fibre untuk mendorong anda ke arah yang betul.

“Jadi semasa anda mendarat, plat itu dibengkokkan dengan arah yang betul dan mengembalikan semula tenaga yang membantu saya berlari lebih pantas,” terang Karsten.

Kasut EVOSPEED TOKYO FUTURE NITRO FASTER+ pula telah direka khas bagi memenuhi keperluan pelari pecut Kanada 100m dan 200m, Andre De Grasse. PUMA telah menggabungkan NITRO Foam dengan rekaan plat karbon Mercedes AMG Petronas ke dalam rekaan kasut ini hanya seberat 199 gram bagi menambahkan kesan rebound.

“Saya percaya kerjasama antara antara PUMA dan Mercedes AMG Petronas F1 sangat baik untuk kedua-dua jenama tersebut. Saya rasa cool kerana kasut spike saya mempunyai carbon fibre yang sama digunakan pada kereta Lewis Hamilton pandu dalam acara perlumbaan F1,” terang Andre.

A post shared by Yaroslava Mahuchikh (@rosya_dp)

Program FASTER+ merupakan sebahagian daripada kempen PUMA — Only See Great yang dilancarkan pada musim bunga 2021 untuk menyampaikan semangat optimisme, harapan dan keyakinan diri setelah menghadapi tahun yang sukar dalam arena persukanan.

Klik pautan di bawah untuk baca ulasan PUMA Deviate Nitro yang kami terima pada bulan Februari lalu.

Puma Deviate Nitro, Kasut Yang Bakal Cipta Kejutan Dalam Dunia ‘Running’

Mengapa Neymar Sanggup Tinggalkan Nike Untuk Jadi Duta Baharu Puma


Puma Deviate Nitro, Kasut Yang Bakal Cipta Kejutan Dalam Dunia ‘Running’

Bila pihak Puma menghubungi Vocket untuk memberi kasut running baharu mereka beberapa bulan lepas, saya terus beritahu Ajam untuk minta Puma hantarkan saiz saya.

Sebagai seorang yang aktif bersukan, saya sangat gembira untuk menerima sepasang kasut lari baharu apatah lagi ia kasut yang belum pun berada di pasaran iaitu Puma Deviate Nitro.

Dalam scene lokal, jarang Puma mendapat tempat di hati pelari. Kita lebih banyak melihat pelari memakai kasut daripada jenama-jenama lain. Kiranya Puma ini jadi pilihan yang ke-5 sehingga ke-10. Ini sebelum Puma memperkenalkan model Deviate NITRO ini.

Kasut terbaru daripada Puma ini antara cubaan paling serius Puma dalam membuat comeback dalam arena larian. Malah projek kasut ini sangat rahsia sehinggakan susah untuk dapatkan info-info lain. Malah tidak banyak yang diperkatakan tentang kasut ini walaupun Puma wujudkan Instagram private (@pumarunning) tapi yang ada cuma teaser.

Di luar negara juga, sudah ada ura-ura yang mengatakan beberapa pelari maraton elit sudah sertai pasukan Puma dan bakal melakukan kejutan di Olimpik, Tokyo.

Warna crimson (bright pink) dengan sedikit tona warna kelabu dan logo Puma pada bahagian ibu jari membuatkan kasut ini nampak garang dan ada gaya laju. Di bahagian tumit terdapat satu stripe reflective yang sikit sebanyak membantu ketika berlari di waktu malam.

Bahagian atas kasut ini dibuat daripada bahan mesh yang mana saya suka sebab kaki rasa lebih sejuk dan cepat kering jika terkena air.

Dari segi fitting pula, kasut ini adalah true to size. Kebiasaannya saya pakai kasut bersaiz UK7 dan untuk Deviate Nitro ini juga saya pakai UK7 dan fitting  kemas dan cantik di kaki saya.

Cuma di bahagian buku lali saya rasa sedikit longgar dan padding terletak terlalu bawah. Namun ini bergantung kepada bentuk kaki anda juga. Mungkin pada saya ia longgar, tetapi pada orang lain perkara ini tidak terjadi.

Deviate Nitro mempunyai berat lebih kurang 250g dan midsole drop 8mm (32mm tumit/24mm forefoot). Bahagian depan terdapat carbon composite plate manakala di bahagian belakang ada TPU plate warna silver untuk larian yang lebih stabil.

Walaupun midsole drop 8mm tapi bila sarung tidak rasa sangat kasut ini tinggi.

Dari segi cushioning, saya rasa Deviate Nitro bagus. Nitro foam memberi rasa seperti berlari atas spring tapi masih stabil. Tidak terlalu keras, tidak juga terlalu lembut. Just nice. Sesuai dengan apa yang Puma cakap, kasut ini untuk long run, sesuai untuk pace 8:00.

Outsole kasut ini hadir dengan PumaGrip yang mana getahnya sangat tebal dan grip memang baik ketika berlari. Saya berlari di atas jalan yang basah pun masih rasa grip dan nak quick turn pun masih rasa selamat.

Saya mencuba kasut ini sejurus mengeluarkannya dari kotak dan saya rasa larian saya lebih lembut. Sehingga kini saya sudah berlari sekitar 100km dengan Deviate Nitro. Saya cuma berlari dengan pace 7/8 dan saya rasa pace seperti ini Deviate NITRO memang perform, rasa stabil dan macam ada spring di bawah kaki.

Tetapi kalau saya tingkatkan pace rasa sedap berkurangan. Sebab akan rasa lembut sangat. Tambahan pula berat kasut ini tertumpu pada bahagian bawah. Jika ingin berlari laju saya akan pilih kasut lain yang lebih keras dan ringan.

Deviate Nitro adalah satu cubaan mantap oleh Puma dan berbaloi untuk cuba jika anda mencari plated shoe/trainer sebagai kegunaan harian yang tidak terlalu keras, bounce yang bagus dan boleh pakai untuk pace biasa dan perlahan.

Tambahan dengan outsole Deviate Nitro yang memang mantap anda bukan saja boleh berlari atas jalan raya, tapi rumput, light trail dan lain lain permukaan lagi.

Sekiranya anda sedang mencari kasut running jarak jauh atau dekat baharu serta mahu tampil berlainan, boleh masukkan model Deviate Nitro ini dalam checklist anda dan tunggu info lanjut bila model ini akan dilancarkan untuk pasaran Malaysia.

Neymar merupakan salah seorang atlet yang kini menjadi muka hadapan untuk jenama Puma. Jika Neymar pun sudah bersama Puma, mengapa tidak anda?

Mengapa Neymar Sanggup Tinggalkan Nike Untuk Jadi Duta Baharu Puma

Hot Wheels Umum Koleksi Khas Bersama PUMA

7 ‘Sneakers Collab’ Hebat Yang Dibuat Eksklusif Untuk Malaysia


PUMA Hadir Dengan Koleksi Hari Raya Menampilkan Pakaian Ranggi Dan Selesa

Jenama sukan ternama dunia, PUMA secara rasminya telah memperlihatkan koleksi pakaian santai dan bergaya untuk menjadikan sambutan Hari Raya anda tahun ini lebih istimewa.

Julung kalinya diperkenalkan oleh jenama ini di benua Asia Tenggara, PUMA Hari Raya Collection akan tersedia di cawangan kedai PUMA mulai 17 Mac 2023.

Koleksi serba eksklusif merupakan sebahagian daripada kempen Memori Aidilfitri oleh PUMA yang menggabungkan unsur rekaan Raya berciri ranggi dan klasik. Bukan itu sahaja, koleksi ini juga mengetengahkan gubahan yang versatil selain mudah untuk digayakan.

Koleksi PUMA Hari Raya menampilkan pelbagai gubahan yang tampak sederhana, namun bergaya buat golongan lelaki dan juga wanita, dengan mengutamakan keselesaan tanpa mengkompromikan gaya.

Persalinan yang tidak ketat merupakan elemen signature koleksi ini, memastikan pemakainya dapat menikmati keselesaan dan bergaya semasa sambutan Hari Raya.

Di samping itu, kombinasi warna koleksi antara hitam klasik dan pelbagai warna berciri pastel memberikan pemakai lebih banyak kebebasan untuk menggayakan busana mereka.

Kokeksi PUMA Hari Raya ini sudah boleh didapati di butik PUMA.

Menerusi aktiviti tersebut, peserta dapat memilih sekeping Raya Reward Card, dan di belakang kad tersebut akan terdapat ucapan Hari Raya berserta hadiah menarik yang boleh dimenangi, antaranya baucar beli- belah dan juga barangan PUMA.

Koleksi PUMA Hari Raya kini boleh didapati di semua cawangan PUMA, dengan harga dalam lingkungan RM 199 – RM 399. Dari 17 Mac hingga 21 April, pelanggan yang membeli mana-mana item daripada Koleksi PUMA Hari Raya di butik akan layak untuk mengambil bahagian dalam ‘Shop Raya & Get Rewarded’*.

*Pembelian di butik sahaja, sehingga stok masih ada. Tertakluk kepada terma & syarat.


Puma Lancarkan Jersi Manchester City Bertemakan Sejarah Bandar Manchester

Selepas mengumumkan perjanjian bernilai $800 Juta pada awal tahun ini, pengeluar barangan sukan ternama, Puma melancarkan jersi baharu yang akan digunakan oleh juara bertahan Liga Perdana Inggeris, Manchester City bagi saingan musim 2019/2020.

Kedua-dua jersi diilhamkan oleh tempat bersejarah di bandar Manchester dimana corak yang digunakan pada jersi baru ini menggambarkan beberapa aspek yang terdapat di banda tersebut.

Jersi ‘home’ menggunakan warna biru tradisional Manchester City yang dikenali sebagai ‘City Blue’. Puma menambah corak tenuna ‘jacquard’ yang merujuk kepada kilang kapas dimana kilang tersebut telah mendorong revolusi perindustrian di Manchester. Selain itu, jersi ‘home’ turut mempunyai sedikit warna ungu.

Tema ‘Madchester’ pada jersi ‘away’ merujuk kepada The Haçienda, sebuah kelab malam ikonik di bandar Manchester. Dengan menggunakan warna asas hitam, jersi ‘away’ itu disertakan dengan jalur kuning di bahagian bahu sebagai penghargaan kepada seorang pereka dalaman, Ben Kelly.

Bagi memperkenalkan jersi baharu, Manchester City dan Puma telah mengeluarkan satu video pendek dimana beberapa pemain The Citizens seperti Sergio Aguero, Oleksandr Zinchenko dan pengurus pasukan, Pep Guardiola serta rapper terkenal, Bugzy Malone.

Manchester City muncul sebagai juara Liga Perdana Inggeris musim 2018/2019 dengan kelebihan satu mata di hadapan pasukan yang menamatkan saingan di tangga kedua, Liverpool.


PUMA Memperkenalkan Kembali Model ‘The CELL Endura’

Sempena menyambut ulang tahun ke-20 PUMA telah mengumumkan bakal mengeluarkan semula model paling popular mereka pada tahun itu iaitu ‘The CELL Endura’ tidak lama lagi.

Pada awal pengenalan 1998 kasut ini dihasilkan untuk pelari. Walaubagaimanapun, setelah 20 tahun kemudian, PUMA telah memperkenalkan kembali disebabkan trend kasut chunky sedang meningkat naik dikalangan remaja zaman sekarang.

Untuk rekaan, PUMA masih lagi mengekalkan rekabentuk yang lama dengan sedikit kemaskini iaitu bahan material yang baharu. Bahagian hadapan kasut ini diperkemaskan dengan penggunaan material getah manakala bahagian atas kasut turut disertakan dengan material fabrik suede.

PUMA  ‘The CELL Endura’ bakal dikeluarkan pada  4 Oktober ini. Model ini akan ditawarkan dengan harga $162 (RM 672) di laman storan PUMA dan butik kasut PUMA.


Afrika Selatan Bakal Terima Tiga Model Baharu Proton Julai Ini

Selepas hampir 10 tahun pengeksportan kereta ke Afrika Selatan terhenti seketika, akhirnya pengeluar kereta nasional Proton telah membuat penghantaran semula kenderaan pertamanya ke negara itu pada Jumaat, 27 Mei yang terdiri daripada Proton X50, Proton X70 dan Proton Saga.

Kapal kargo yang membawa kesemua kenderaan itu berlepas dari Westport, Klang, dan dijangka tiba di Durban, Afrika Selatan, pada Julai tahun ini.

“Penghantaran ini menandakan satu lagi pencapaian penting yang dicapai oleh Proton tahun ini. Afrika Selatan adalah pasaran yang matang dan berdaya saing, tetapi kami yakin Proton X50, Proton X70 dan Saga mempunyai gabungan ciri dan nilai yang tepat untuk bersaing dengan jenama lain di sana.

“Kumpulan CMH, sedang buat terbaik untuk menyediakan rangkaian pengedaran mereka dan mahu melancarkan model kami menjelang akhir suku ketiga tahun ini. Sebelum ini, beberapa ahli Kumpulan CMH telah melawat Malaysia minggu lepas untuk mengadakan perbincangan dengan pasukan kami dan melawat kilang di Tanjung Malim,” kata Steven Xu, Pengarah Jualan Antarabangsa, Proton.

Pertumbuhan jualan eksport Proton pada tahun ini telah dibantu oleh model Proton X50 dan X70 dengan kedua-duanya menunjukkan peningkatan dalam permintaan masing-masing sebanyak 77% dan 31%. Bagi suku pertama tahun ini, jumlah jualan eksport telah meningkat sebanyak 175% dalam tempoh yang sama pada 2021 dan jumlah itu dijangka meningkat apabila syarikat menyasarkan untuk meningkatkan jualan eksport sebanyak lebih daripada 300% menjelang akhir tahun.

Sejak tiga tahun lalu, walaupun keadaan pasaran tidak stabil disebabkan COVID-19, Proton telah menunjukkan peningkatan yang ketara dalam peratusan keseluruhan eksport kenderaan Malaysia, daripada 12.8% jumlah eksport pada 2019, kepada 30.2% pada 2020 dan 61.0% pada 2021.

* Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

Lihat model baharu Proton Saga yang dilancarkan baru-baru ini. Baca lebih lanjut melalui pautan di bawah.

Proton Saga MC2 ‘Facelift’ Dilancarkan Dalam Empat Varian, Harga Bermula RM34,400

Hadir Dengan Rim Aloi Dan Lencana Logo Baharu, Proton Saga MC2 Bakal Dilancarkan Pada 12 Mei


PUMA Mengeluarkan Semula Model ‘Thunder Spectra’

Jenama pakaian kasut PUMA pada minggu ini telah mengumumkan bakal mengeluarkan semula model Thunder Spectra sempena musim panas ini dengan warna terbaru iaitu dibawah ‘Desert’.

Untuk rekaan kasut silhouette ini, PUMA masih mengekalkan bentuk yang lama sebagai penghormatan kepada mendiang Alexander McQueen. Kasut ini ia telah menggunakan bahan seperti kulit binatang reptilia campuran serta fabrik suede. Model ini didatangkan dengan tiga warna berlainan iaitu hijau, Blush dan putih.

Model terkini PUMAs koleksi terbaru ini bakal dikeluarkan pada dua minggu berbeza iaitu hari khamis ini dijual untuk wanita dan khamis minggu hadapan untuk lelaki. Anda boleh membelinya dengan harga sekitar $120 (RM 480) dibutik PUMA atau kedai atas talian mereka.


PUMA Umum Tarikh Rasmi Kasut Kolaborasi Bersama SEGA

Akhirnya kolaborasi rekaan kasut SEGA melalui Sonic The Hedgehog x PUMA bakal menemui peminat pada bulan Jun ini. Kolabrasi ini menampilkan satu lagi model istimewa Dr. Eggman.

Kedua-dua rekaan kasut ini telah dipengaruhi oleh ciri-ciri watak karakter dalam permainan video. Untuk kasut Sonic, ia telah mengambil warna tema watak ini dipadankan dengan warna biru yang menggunakan fabrik suede dengan tambahan warna merah dibahagian tapak kasut ini.

Manakala kasut watak villian iaitu Dr Eggman’s PUMA memilih warna merah yang merupakan warna pakaian beliau. Selain itu, terdapat stripes caution dengan ditambahkan warna metalik.

Kolabrasi SEGA x PUMA RS-0 ‘Sonic dan Dr. Eggman’s ini bakal dikeluarkan pada 5 Jun ini dengan harga $130 (RM516.94) di Puma.com. Setiap pembelian ini akan menerima rekaan kotak inspirasi dari lapangan permainan video ini Green Hill Zone.


Puma x Barbie Keluarkan Model Terbaru Sempena Ulang Tahun Ke-60

PUMA tampil berkolaborasi bersama Barbie bersempena dengan ulang tahun ke-60 Barbie. Menariknya, koleksi ini menggunakan model NOVA yang pastinya antara model terkenal PUMA.

Malah, warna merah jambu dipilih menjadikan ia bersesuaian dengan tema Barbie itu sendiri. Pada bahagian lidah kasut, warna kuning digunakan dan pada bahagian belakang kasut, logo PUMA dan Barbie diletakkan.

Koleksi ini boleh dibeli secara atas talian dan butik-butik PUMA terpilih pada 29 Mac 2019 ini. Walaubagaimanapun, harga masih tidak diketahui.


PUMA x mita Perkenalkan Model Cell Venom ‘Stealth’

Berita baik buat penggemar jenama PUMA, kini PUMA tampil berkolaborasi dengan mita menghasilkan koleksi terbaharu. Koleksi tersebut menggunakan model PUMA Cell Venom.

Menariknya koleksi ini, model Cell Venom ‘Stealth’ ini mengambil ilham daripda estetika ketenteraan, dan keseluruhan kasut berwarna kelabu. Malah, terdapat warna hijau pada bahagian belakang kasut. Highlight bagi koleksi ini adalah koordinat yang dicetak pada kasut bagi menunjukkan kelainan.

Walau bagaimanapun, harga untuk koleksi ini masih belum diumumkan dan akan mula dijual pada 9 Februari 2019.


4 Perkara Ini Boleh Jadi Punca ‘Admin’ WhatsApp Dipenjara

Hari ini masuk banyak gambar petikan surat khabar yang bertajuk “‘Admin WhatsApp’ boleh dipenjara” di group WhatsApp. Ada yang menerimanya sebagai satu gurauan dan tak kurang juga menganggap ia serius.

Hal ini bukan sahaja berlaku di Malaysia. 6 hari lalu, ada satu berita tentang penguatkuasaan undang-undang baru di India di mana pentadbir kumpulan WhatsApp boleh didakwa dan dipenjara agar berita palsu tidak disebarluaskan di India.

Justeru itu, admin WhatsApp di India perlu memerhati apa yang ahli kongsikan di group. Jika didapati ianya palsu, admin perlu menjelaskan ia salah dan buang orang tersebut daripada group WhatsApp. Admin juga perlu laporkan kepada polis tentang informasi salah itu.

Di Malaysia pula, terdapat beberapa perkara yang boleh menyebabkan admin WhatsApp dipenjara kerana keculasan dirinya mentadbir kumpulan tersebut.

Antaranya ialah:
1. Sebar maklumat palsu sehingga menggugat keselamatan negara.
2. Sebar maklumat berunsur fitnah atau tidak sahih.
3. Melakukan penipuan.
4. Pendedahan komunikasi yang dilarang di bawah Akta Rahsia Rasmi (OSA).

Admin WhatsApp perlu ambil tahu apa yang ditulis atau disebarkan oleh ahli. Jika dapati ia ada unsur seperti salah satu atau keempat-empat perkara di atas, tegur ahli dan kekang daripada ia disebarkan.

Ini kerana admin WhatsApp bertanggungjawab terhadap ahlinya dan berfungsi sebagai gate keeper bagi menapis berita tidak sahih daripada terus disebarkan secara berleluasa.

Susulan itu, sudah ada admin WhatsApp yang memuatnaik status seperti di bawah ini di group yang dikelolakan oleh mereka:

“Saya dan lain-lain admin group ini tidak membenarkan dan menyokong sebarang bentuk whatapps yang memaparkan informasi pornografi, tidak benar, fitnah, hasutan, penipuan dan paparan yang tidak sesuai selaras dan seperti yang ditetapkan dengan/oleh Akta Kommunikasi dan Multimedia 1998.

Segala Whatapps dipaparkan oleh individu atau saya sendiri di dalam group ini bukan tanggungjawab saya, ia adalah tanggungjawab setiap individu dalam group ini.”

Ada juga pentadbir kumpulan WhatsApp telah menjadikan semua ahli kumpulannya sebagai admin group dengan harapan semua ahli jadi lebih bertanggungjawab dan jika berlaku apa-apa, sama-sama tanggung.

Oh ya! Jangan pula sesiapa yang ada group di Telegram, Facebook, Wechat dan lain-lain platform media sosial/internet berasa selamat dan terkecuali kerana ia tetap boleh dipertimbangkan dikenakan tindakan undang-undang sedia ada di bawah Akta Komunikasi dan Multimedia 1998.


Punca Kenapa Anak Kecil Suka Berdiri Depan TV Sewaktu Ibu Bapa Sedang Menonton

Nota Editor: Perkongsian ini asalanya telah dipaparkan di Facebook Page Dr Rozanizam Zakaria. Kami kongsikan semual di sini dengan izin dari penulis. Harapan kami agar ia memberi manfaat buat anda, terutama buat para ibu dan bapa yang memiliki anak kecil.

Kenapa anak suka block view kita depan TV?

Anak mana yang tak pernah berdiri betul-betul depan tv waktu kita menonton?
“ha, masuk lah dalam tv tu!” ayat wajib mak ayah. Ibubapa yang mana pula tak pernah naik angin sebab anaknya ‘block’ view mereka.

Mungkin ramai yang terkejut kalau saya katakan bahawa perilaku tersebut sebenarnya menunjukkan anak anda ‘normal’ secara psikologi. Anda patut bersyukur dan bukannya mengamuk.

Apa yang ramai tidak tahu ialah, sebenarnya perilaku tersebut ialah sebahagian daripada fenomena dipanggil ‘EGOCENTRISM’ menurut Piaget Cognitive Model.

Menurut Piaget (1896-1980), kanak-kanak memahami dunia sekeliling mengikut fasa-fasa yang bertahap. Pada usia kanak-kanak 2 hingga 7 tahun, fasa ini dipanggil PREOPERATIONAL.

Egocentrism merupakan salah satu komponen pada fasa ini, dimana kanak-kanak merasakan mereka adalah ‘centre of the universe’. Pandangan mereka terhad kepada pandangan peribadi dan tidak boleh modify pandangan tersebut berdasarkan pandangan orang lain. Hitam kata dia, hitamlah. Tak kira kita explain macam mana yang itu sebenarnya kelabu.

Pada pandangan kanak-kanak, ‘kalau saya nampak, orang lain mesti nampak juga!’ (Sebab tu saya duduk depan tv, saya mana tau saya block view mak ngan ayah!)

Egocentrism tidak sama dengan sifat ‘selfish’, ia hanya antara fasa pembentukan ‘personal view’. Ada banyak lagi fasa yang mereka lalui sebelum kognitif mereka matang sebelum dewasa.

Posting ini bukan bermakna kita tidak boleh menegur. Cuma saya ambil specifically contoh anak berdiri di hadapan tv ini untuk membawa ibubapa memahami bahawa ada perilaku anak-anak ialah petanda perkembangan emosi dan kognitif mereka. Beza melihat anak berbuat sesuatu kerana ‘nakal’ dan berbuat sesuatu kerana sifat ‘semulajadi kanak-kanak’yang menjadi sebahagian dari perkembangan usia mereka.

Oleh itu, jangan sebarangan mengkritik, menghentam dan memarahi anak-anak. Tindakan kita dalam mendisiplinkan anak-anak MESTI sejajar dengan tahap perkembangan mereka.

Ini yang kita selalu silap. Terutama kalau ada anak lebih dari 2,3 orang. Kita hentam samarata yang umur 3 tahun kena marah sebab yang sama dengan apa yang umur 7 tahun buat. Padahal tahap kematangan emosi, kognitif dan sosial mereka tidak sama.

SEBAB ITULAH, Rasulullah menggariskan tarbiyyah anak-anak berdasarkan tahap umur. Umur 7 tahun suruh solat, 10 tahun baru rotan (Hadis Hasan, Riwayat Abu Daud). Begitu juga dalam hal mengasingkan tidur dan sebagainya.
Ada fasanya yang perlu difahami oleh ibubapa.

Banyak lagi perilaku anak-anak yang sebenarnya hanya mencerminkan tahap perkembangan mereka dan bukannya petanda ‘nakal’. Lain kali saya share lagi.

LIKE dan FOLLOW Vocket di Facebook serta Instagram


Lelaki Ini Dedahkan Punca Bil Elektrik Naik Mendadak Ketika El Nino

Sudah heboh di page sana sini bil elektrik meningkat bulan ini. Ilmu yang diajar lecturer dan juga tok guru di TNB aku nak turunkan pada semua warga Facebook supaya masing-masing akan faham. Insyaallah bila tak kedekut ilmu kita akan diberi ilmu lebih lagi.

Saya sertakan satu formula elektric, Joule’s Law:
H = i^2 x r X t

Dari formula ini, kita dapat tahu haba akan mengubah jumlah arus. Dalam situasi harian, suhu di dalam sesuatu kediaman boleh memberi kesan pada aliran arus elektrik dalam rumah. Elektrik kita tak boleh nampak jadi saya perlu bagi penjelasan kenapa TNB careline bagi keterangan sebab kesan El Nino.

Dalam cuaca suhu bilik biasa, 27 darjah Celcius. Satu peti ais akan menggunakan sejumlah unit elektrik untuk mengekalkan suhu di dalam peti ais dari 27 C ke 0 C. untuk mengurangkan suhu sebanyak 1 C, jumlah tenaga diperlukan ialah 4.19 kJ/kg.C.

Jadi cara kiraan mudah, untuk mengurangkan suhu 200ml air dalam peti ais hingga menjadi ais kiub, 200ml = 200gram

0.2kg x (27-0)C x 4.19 = 26.46 kJ tenaga diperlukan untuk tukar air menjadi ais. Ini dalam teori sahaja, dari segi praktikal lebih banyak tenaga diperlukan atas beberapa faktor. Dalam fenomena el nino, suhu persekitaran bukannya 27 C, tetapi ada yang mencecah 36 C hingga 40 C.

Maka, dalam situasi sama semasa fenomena El Nino,

0.2kg x (36-0)C x 4.19 = 30.168kJ tenaga diperlukan.

Dalam situasi biasa, hanya 26.46kJ sahaja diperlukan tapi bila ada sahaja El Nino, terus up jadi 30.168kJ. Ini dari segi teori. Praktikal pula lebih dari jumlah ini.

Beza suhu sebegini membuatkan peti ais kita bekerja lebih keras dan guna lagi banyak elektrik untuk kekalkan suhu sejuk.

Nak mudah faham lagi, bukan peti ais sahaja guna kompressor, air-cond juga sama. Dulu kita set 20°C. Sekarang tetap tak berubah set 20°C. Tetapi disebabkan cuaca panas, kompressor perlu bekerja lebih untuk mencapai tahap suhu 20°C.

Hal ini sama juga dengan peti sejuk. Kita tak pernah ubah set suhu peti sekil sejak dari beli. Tapi bila suhu luar naik memdadak, kompressor perlu bekerja lebih. Ini yang kita perlukan terangkan kepada pengguna.

Wiring dalam rumah juga memberi kesan pada penggunaan elektrik.

Sesetengah kontraktor tidak membahagikan beban elektrik pada pendawaian rumah. ada situasi wiring tambahan tidak ditarik dari DB tapi disambung pada port soket. Jika wayar panas disebabkan penggunaan elektrik yang banyak, ia juga bagi kesan bil elektrik meningkat.

Kontraktor sebegini menipu pelanggan dan tidak pasang wayar ikut spesifikasi Suruhanjaya Tenaga. ada kes air cond terbakar sbb wayar terlalu panas.

Sebenarnya ramai pengguna kurang faham dengan tariff elektrik. Harga seunit makin tinggi apabila penggunaan tinggi mengikut blok tariff. Tujuannya adalah untuk menggalakkan penjimatan.

Jika kWh makin banyak, maka harga blok tarif selepas itu juga berbeza. Tarif blok ini hanya utk pengguna domestik sahaja dan tarif domestik ini masih disubsidikan. Pengguna industri dan komersial berbeza.

Ramai pengguna yang heboh-heboh di media sosial ini berlagak macam pandai tapi tariff letrik untuk rumah tak boleh faham. Harap selepas ini rakyat Malaysia jadi lebih berilmu dan kurang menunding jari salahkan pihak lain.


7 Punca Gemuk Yang Ramai Orang Tidak Tahu. #2 Selalu Disalahkan

Orang yang suka makan tidak semestinya gemuk dan orang yang kurang makan tak semestinya kurus. Itulah hakikat sebenar sebuah kehidupan orang gemuk dan orang kurus. Eh!

Sebenarnya ada pelbagai faktor yang boleh menyumbang ke arah kegemukan! Ia bukanlah berpunca daripada makanan semata-mata. Semua itu AUTA!

Kesian orang yang mempunyai masalah berat badan sering dicemuh dan dihina. Mereka sepatutnya diberikan sokongan. Saya suka melihat banyak program kecergasan kebelakangan ini sehingga ia diangkat menjadi program realiti dalam usaha membentuk tubuh badan ideal dan sihat.

Moh (mari) kita teliti satu persatu punca GEMUK!

Oprah Winfrey mempunyai masalah ini. Sudah berjuta wang dihabiskan beliau untuk kurus tetapi tetap gagal. Akhirnya misteri kegemukan beliau terbongkar setelah beliau menjalani ujian hormon. Dan kini Oprah sudah tidak kisah untuk kurus kerana beliau tahu beliau tidak gemuk sebenarnya. Eh?

Tetapi ia bukan penyebab utama lah. Tipulah kalau kata makanan tidak menyumbang ke arah kegemukan. Apabila permintaan melebihi pembekalan, maka lebihan tenaga akan disimpan sebagai LEMAK! Dengan dunia yang serba canggih hari ini pula, maka makanan segera telah mempercepatkan proses penghasilan lemak-lemak ini. Renung-renungkan…

We need a cool air to breath. We need a calm place to live.

Apabila kerja stress, dan makan pun stress, habis kesemuanya jadi tunggang langgang. Kita perlu bertenang. Nak kurus kena rilek. Jangan kalut. Keep away from stressorrrr. InsyaAllah berhasil lah itu dengan berkat doa dan usaha. Hee…

Yang ini cukup pantang. Keturunan nenek moyang jangan main-main k. Huh? But well, kena telan jugalah walaupun pahit. Kebiasaannya orang yang gemuk disebabkan masalah genetik ini mempunyai kerangka badan yang besar. But dont worry. Eat clean and stay healthy. Everybody can make it!

Rasanya sudah cakap tadi di poin #3. Pengulangan: Please control your emotion. Jangan nak emo sangat. Baru lah cun dan awet muda gitu. Ahaks!

I think most of you got the point. Stay away from unhealthy activities. i.e: smoking, alcohol, clubbing..oh eh?

Hehe. Saya pasti berlambak ubat-ubat kurus di jual di luar sana. Serius banyak. Ada yang 3-in-1 lagi. Wow! Apapun produk atau ubatan yang mahu ditelan, pastikan ia telah mendapat kelulusan Kementerian Kesihatan Malaysia (KKM). Baru  syok nak makan. Dan sila pastikan produk tersebut HALAL.

Okey, selamat memerah otak mencerna maklumat di atas ye. Wink!


Punca Groupon Tutup Operasi Di 7 Buah Negara Dan Hilang 1,100 Pekerja

Staf bahagian perkhidmatan pelanggan dan operasi akan dikurangkan sebanyak 1,100 orang menjelang September 2016 sebagai salah satu langkah penstrukturan semula syarikat Groupon yang terkenal dengan perkhidmatan tawaran harian sejak 2008. Jumlah itu bersamaan dengan 10% jumlah pekerja Groupon di seluruh dunia.

Pada awal tahun ini Groupon telah menutup operasinya di Greece, dan Turki. Kini, merancang menutup operasi di tujuh buah negara lagi iaitu Panama, Thailand, Taiwan, Filipina, Puerto Rico, Uruguay dan Maghribi.

Antara punca Groupon melakukan penstrukturan semula:

1. Bisnes yang menggunakan Groupon berusaha menukarkan pembeli tawaran diskaun menjadi klien jangka masa panjang bisnes mereka.

2. Peningkatan persaingan dari laman web seumpama dengannya seperti LivingSocial dan persaingan dari Amazon dan eBay yang mempunyai tawaran menarik.

3. Pulangan tidak setimpal pada masa ini berbanding dengan pelaburan yang diperlukan untuk membawa teknologi, alat dan pasaran di lebih 40 buah negara.

4. Mahu meningkatkan keupayaan Groupon di peringkat global dan menyediakan pusat perkhidmatan serantau yang menyediakan tahap perkhidmatan yang tinggi kepada pelanggan.

5. Usaha penstrukturan semula ini akan membantu Groupon menambahbaik model bisnes bagi menghadapi pelbagai cabaran bisnes.

Profesor Utpal Dholakia dari Universiti Rice telah menyatakan di dalam kajiannya bahawa para pelanggan sudah penat dengan cara Groupon. Peniaga saiz kecil dan sederhana mempunyai masalah menggunakan komponen Daily Deal di Groupon dan mengalami banyak kerugian. Maka, mereka tidak lagi menggunakan Groupon dan ada juga yang menawarkan tawaran harian yang lebih menguntungkan tetapi kurang menarik bagi pelanggan.

Langkah penstrukturan ini akan selesai pada September 2016 dan ia akan melibatkan lebih US$35 juta.

LIKE dan FOLLOW Vocket di Facebook serta Instagram


Punca Jalan Raya Sesak Sampai KLCC, Caprice Mohon Maaf Dan Mahu ‘Belanja’ Lagi Minyak Petrol

Berlaku kesesakan luar biasa semalam di kawasan Keramat, Titiwangsa, Ampang dan sehinggalah ke KLCC. Hal ini dipercayai berlaku disebabkan ramai orang berpusu-pusu mahu mendapatkan minyak petrol percuma.

Menjengah ke media sosial, ramai orang berkongsi keadaan di stesen minyak Petronas Jalan Jelatek II, Kampung Datuk Keramat, Kuala Lumpur yang sesak apabila Caprice telah memperuntukkan sebanyak RM10,000 untuk orang ramai mengisi minyak petrol secara percuma.

Penangan Minyak Petrol Free by @capricemyofficial #petrolfree #caprice #petronasjelatek2 #malaysia #fyp

Jammed Teruk dekat Petronas Jelatek 2 sbb semua nak isi minyak Free. #Ron97 #caprice

kerana minyak free, semua sanggup beratur sehingga jem jalan #caprice #minyakfree #pru15 #buatduitbanturakyat #fypmalaysia #kualalumpur #bangbang #whatonthenewstoday

Tidak sangka menerima sambutan yang hangat, Caprice tampil memohon maaf kepada pengguna yang terkandas gara-gara kesesakan jalan raya yang berpunca daripada tindakannya ‘belanja’ minyak petrol di stesen berkenaan.

“Walaupun telah dibantu oleh Jabatan Sukarelawan Malaysia (RELA) dan polis, kami masih tidak dapat mengawal kesesakan jalan raya.” ujar Caprice.

A post shared by Tiger of AlQuds (@capricedaddycap)

Tambahnya, mereka terpaksa menutup stesen minyak buat sementara walaupun masih ramai yang beratur selepas kehabisan petrol. Oleh sebab itu, Caprice yang berasa bersalah apabila ramai yang pulang dengan hampa, maka dia akan memberi minyak petrol secara percuma khas untuk penghantar makanan serta staf kerajaan di Kuala Lumpur dan kemudiannya akan ke lokasi di Pulau Pinang.


Agama Islam Jadi Pilihan Pasangan Kahwin Campur Ini Di Pahang

Perkahwinan campur atau dalam bahasa popularnya mix marriage bukanlah lagi sesuatu yang baru ketika ini. Malah kita sering saja mendengar mengenainya dilaporkan di dada-dada akhbar dan juga media sosial.

Seperti perkahwinan campur antara pasangan berbangsa Cina dan India dari Pahang yang terbit di Utusan Malaysia pada hari ini antara V. Mukesh Raj dan pasangannya, Lee Mei Ling.

Kedua-dua mereka yang kini berusia 20 tahun dilaporkan telah melangsungkan perkahwinan pada semalam dan telah memilih agama Islam sebagai pegangan akidah mereka.

Menurut laporan itu juga, pasangan berkenaan telah memeluk islam pada 24 Disember yang lalu seperti dijelaskan Pengurus Cawangan Majlis Ugama Islam dan Adat Resam Melayu Pahang (Muip) Daerah Jerantut, Nik Ahmad Tarmizi Nik Lam.

Mukesh difahamkan telah memilih Muhammad Mukesh Raj Abdullah manakala isterinya pula memilih Puteri Aqiela Aquiesya Abdullah sebagai nama Islam mereka.

“Mereka disyahadahkan oleh Mudir Madrasah Darul Uloom Al-Islamiyyah, Juhari Ali Al-Jenderaki yang beroperasi di Sungai Salan, Jerantut.

“Pengislaman mereka disaksikan Timbalan Kadi daerah, Muhammad Asri Abdul Rahim dan Pembantu Hal Ehwal Islam MUIP Jerantut, Muhamed Khairol Mohd. Salim,” katanya.

Baca juga perkongsian semasa dalam negara yang pernah kami kongsikan sebelum ini melalui pautan di bawah.

Masih Remaja Dan Bersekolah, Perkahwinan Pasangan Di Kelantan Ini Curi Perhatian Netizen

Permaisuri Agong Murka Akaun Instagram Ubah Suai Dan Hina Gambar Agong

‘Hacker’ Dari Malaysia Mengaku Serang 300 VPN Korporat Indonesia


Punca “Keranda Terapung” Rohingya Di Asia Tenggara Hari Ini

Pada hari ini, Pertubuhan Bangsa-Bangsa Bersatu telah menamakan kejadian bot-bot orang Rohingya di lautan dan tidak boleh mendarat di persisiran pantai dengan nama “keranda terapung”. PBB meningkatkan amaran menentang kejadian “keranda terapung” yang sedang berlaku pada ketika ini dengan menggesa pemimpin-pemimpin serantau mengutamakan nyawa manusia terlebih dahulu. Amerika Syarikat pula telah menggesa kerajaan-kerajaan terlibat supaya tidak menolak kedatangan bot yang baru tiba di perairan negara masing-masing.

Apakah yang menjadi punca asal kejadian “keranda terapung” ini berlaku?

Rohingya adalah bumiputra Myanmar yang sedang ditindas, dirompak, dirogol, disiksa dan dibunuh beramai-ramai oleh rejim Myanmar, sami-sami dan orang-orang Buddha di Myanmar semata-mata kerana orang Rohingya beragama Islam. Penghapusan etnik Rohingya adalah tajaan rejim Myanmar dan dipromosi oleh sami-sami Buddha dan dilaksanakan oleh orang-orang Buddha di Myanmar. Penindasan yang tidak berperi kemanusiaan ini menyebabkan 1 juta orang Rohingya menjadi pelarian di negara asing dan 800,000 orang Rohingya dalam Myanmar menjadi mangsa penindasan, rompakan dan pembunuhan dalam kempen penghapusan etnik Rohingya oleh rejim Myanmmar, sami-sami dan orang-orang Buddha.

Orang Rohingya adalah orang-orang berketurunan orang Islam (Muslim) yang berhijrah ke bahagian utara Arakan dalam abad ke-8 dan mereka ini adalah kacukan Bengali, Farsi, Moghul, Turki, dan Pathan. Kehadiran orang Rohingya di Arakan adalah jelas pada abad ke-12. Orang Rohingya adalah rakyat kerajaan Mrauk-U (Mrohaung) di Arakan yang bernaung di bawah Sultan Jalaluddin Muhammad Shah dari Kesultanan Islam Bengal.

Sultan Jalaluddin Muhammad Shah dan tenteranya telah membantu Meng Soamun Narmeikhla, raja Arakan dengan membebaskan Arakan dari penjajahan kerajaan Burma dalam tahun 1430 dan sebagai balasannya Arakan berada di bawah naungan kerajaan Islam Bengal. Orang-orang Benggali yang pergi ke Arakan bersama Raja Narmeikhla telah membuat pertempatan di Arakan. Raja-raja Arakan telah menggunakan gelaran-gelaran Islam dan wang Islam Benggali dan rakyat Islam dijadikan pegawai-pegawai dalam pentadbiran kerajaan, penulis-penulis dalam istana dan tenaga kerja di Arakan.

Pada tahun 1785, Arakan telah diserang dan ditakluk oleh kerajaan Buddha Burma. Akibatnya, orang-orang Buddha telah membunuh orang-orang Islam Rohingya yang mereka temui dan lebih kurang 35,000 orang Arakan telah berjaya melarikan diri ke Bengal yang telah menjadi jajahan British. Pada tahun 1826, pihak British berjaya menakluk Arakan dan mereka menggalakkan petani-petani Rohingya dan Benggali berpindah ke Arakan sebab Arakan mempunyai sangat sedikit penduduk yang disebabkan oleh penjajahan kerajaan Buddha Burma.

Penghapusan Etnik Rohingya oleh Orang Buddha di Myanmar (Burma)

Penghapusan etnik Rohingya bermula pada tahun 1785 apabila kerajaan Buddha Burma dan orang-orang Buddha menyerang dan menakluk Arakan dan membunuh sebahagian orang Islam Rohingya yang mereka temui, menghalau rakyat Arakan ke bahagian tengah Burma dan 35,000 rakyat Arakan termasuk orang Rohingya berjaya melarikan diri ke Benggal yang berada di bawah jajahan British. Selepas tentera British berjaya mengalahkan kerajaan Buddha Burma dalam tahun 1826, pihak British menggalakkan petani-petani Bengal yang terdiri dari orang Rohingya dan orang Benggali berpindah ke Arakan kerana Arakan mengalami masalah kekurangan penduduk yang disebabkan oleh serangan ganas kerajaan Buddha Burma ke atas Arakan pada tahun 1785.

Penghijrahan beramai-ramai orang Rohingya dan Benggali ke Arakan telah dijadikan alasan oleh orang Buddha Arakan untuk menimbulkan bibit-bibit permusuhan terhadap orang Islam di Arakan yang akan berkembang menjadi penindasan dan keganasan orang Buddha terhadap orang Islam Rohingya secara terbuka dan berleluasa dalam Myanmar (Burma).

Baca: Bahagian 1 Kronologi Sejarah Kekejaman Dan Penindasan Ke Atas Rohingya Di Myanmar Sehingga Kini

Semasa Perang Dunia ke-2, tentera Jepun telah menyerang Burma yang menjadi tanah jajahan British maka berlakulah pertempuran-pertempuran di Burma di antara orang Rohingya yang menjadi tentera British dalam V-Force dan nasionalis-nasionalis Buddha yang lengkap bersenjata menyokong tentera Jepun menjajah Burma.

Pemimpin-pemimpin Thakin iaitu pertubuhan nasionalis Buddha Myanmar di Arakan seperti U Pinnya Thiha (sami Buddha), U Tha Zan hla, U San Kyaw Aung and U Maung Kyaw dll telah mengarahkan orang-orang Buddha Burma menghapuskan orang Islam di Myanmar. Akibatnya ialah pengganas-pengganas Buddha Burma telah merompak harta benda orang Islam dan merogol, menyiksa dan membunuh 100,000 bayi, kanak-kanak, remaja, belia, orang dewasa dan orang tua yang beragama Islam di Arakan.

Tentera Jepun sebagai sekutu nasionalis Buddha Burma juga telah merogol, menyiksa dan membunuh orang Islam Rohingya dalam negeri Arakan. Keganasan tentera Jepun dan nasionalis Buddha Burma telah menyebabkan 22,000 orang Islam melarikan diri ke Bengal yang berada di bawah jajahan British.

Selepas orang-orang Islam Rohingya berulang-kali dirompak, ditindas, dirogol, disiksa dan dibunuh oleh pengganas-pengganas Buddha, orang-orang Islam Rohingya telah menubuhkan Parti Mujahid untuk membentuk negeri autonomi dalam Arakan dan orang Islam mula menggunakan istilah ‘Rohingya’ dalam tahun 1950an untuk menuntut hak mereka sebagai bumiputra Arakan. Walaubagaimanapun, junta tentera Myanmar bertindak balas dengan operasi ketenteraan yang ganas terhadap orang Rohingya.

Setelah menggulingkan kerajaan Burma dalam tahun 1962, General Ne Win melancarkan beberapa operasi tentera untuk memerangi orang-orang Islam Rohingya dalam tempoh 20 tahun. Tentera Myanmar juga telah melaksanakan Operasi King Dragon yang berskala besar bermula pada 6hb Februari 1978 untuk menangkap dan menyiksa orang-orang Islam secara beramai-ramai dan operasi ini telah menyebabkan lebih kurang 200,000 hingga 250,000 orang-orang Islam yang kebanyakannya adalah Rohingya melarikan diri dari Arakan ke Bangladesh dan Pakistan. Pertubuhan Bangsa-Bangsa Bersatu (PBB) telah mengikraf mereka sebagai pelarian dan memulakan operasi bantuan.

Pelbagai khabar angin dan fitnah dicipta oleh musuh-musuh Rohingya untuk mencetuskan kemarahan dan kebencian orang-orang Buddha terhadap orang Islam Rohingya dan Presiden Myanmar Thein Sein selalu meminta pertubuhan Bangsa Bersatu memindahkan orang Islam ke negara asing. Sebagai contoh, orang-orang Buddha telah menyerang sebuah bas di Taungup dan membunuh 10 orang Islam Rohingya yang tidak bersalah pada 3hb Jun 2012 semata-mata kerana khabar angin mengatakan orang Islam Rohingya telah merompak, merogol dan membunuh seorang perempuan Buddha Rakhine yang bernama Ma Thida Htwe di dalam kampung orang Rakhine. Doktor mendapati perempuan Buddha itu tidak dirogol dan suspek utama dalam pembunuhan mangsa ini ialah seorang Buddha yang bernama Htet Htet yang didapati mati semasa dalam tahanan polis Myanmar dan polis mendakwa Htet Htet telah membunuh dirinya sendiri. Isteri Htet Htet pula telah ditemui mati dalam perigi kampung. Mengapa kedua-dua orang ini dimatikan atau dibunuh dalam masa yang sama? Untuk menutup rahsia? Rahsia apa?

Dr. Maung Zarni, seorang ahli hak asasi manusia Myanmar, menyatakan bahawa kisah perempuan yang dirogol oleh lelaki Benggali adalah berita palsu yang disebarkan oleh orang-orang Presiden Thein Sein untuk menimbulkan kebencian orang-orang Buddha terhadap orang Islam Rohingya dan mencetuskan penghapusan etnik Rohingya di Myanmar. Walaubagaimanapun, khabar angin yang tidak berasas itu telah menyebabkan orang-orang Buddha menyerang dan membunuh orang Islam Rohingya, membakar rumah-rumah dan bangunan-bangunan orang Islam Rohingya dan polis dan tentera Myanmar memaksa orang Islam Rohingya yang masih hidup berpindah ke kem-kem pelarian yang berhampiran dengan Bangladesh dalam tahun 2012. Doktor-doktor dan kakitangan Doctors Without Borders yang telah merawat orang-orang Islam telah diugut oleh pengganas Buddha menyebabkan kakitangan tempatan meletakkan jawatan dan rejim Myanmar telah menangkap 10 kakitangan UNHCR. Presiden Myanmar, Thein Sein pula telah meminta Pertubuhan Bangsa-Bangsa Bersatu (PBB) memindahkan 1 juta orang Islam Rohingya ke negara lain. Tetapi permintaan Presiden itu telah ditolak oleh PBB.

Pada 3hb Julai, 2014, seorang lelaki Islam yang bernama U Soe Min berumur 51 tahun yang sedang berjalan kaki ke sebuah masjid untuk menunaikan solat Subuh telah dibunuh dengan kejam oleh seorang lelaki Buddha. U Soe Min telah menjadi mangsa khabar angin palsu yang mendakwa seorang perempuan Buddha telah dirogol oleh dua beradik yang beragama Islam.

Wirathu ialah ketua sami Buddha biara Masoyein dan dia mempunyai ramai pengikut Buddha melakukan keganasan terhadap orang-orang Islam Rohingya. Pergerakan 969 beliau menyediakan pengganas-pengganas Buddha untuk menyerang orang-orang Islam yang tidak bersenjata kerana Wirathu tidak mahu agama Islam berkembang di Myanmar. Dia telah mengadakan perhimpunan sami-sami Buddha dalam bulan September 2012 untuk mempromosi rancangan Presiden Thein Sein untuk menghalau orang-orang Islam Rohingya ke negara ketiga. Sebulan selepas itu, lebih banyak keganasan dilakukan terhadap orang-orang Islam oleh pengganas-pengganas Buddha dalam negeri Rakhine (Arakan) yang telah menyebabkan 140,000 orang Islam Rohingya kehilangan tempat tinggal. Pengganas-pengganas 969 bertanggung-jawab dalam semua serangan orang-orang Buddha ke atas orang-orang Islam Rohingya dan mereka juga mengganggu dan mengugut perwakilan NGO seperti Doctors Without Borders, PBB, OIC dan lain-lain menyebabkan krisis kemanusiaan yang melibatkan orang-orang Islam Myanmar menjadi semakin buruk.

Junta tentera Myanmar yang telah berkuasa melebihi 50 tahun amat bergantung kepada semangat kebangsaan Burma dan Buddha Theravada untuk memperkuatkan kekuasaan dan mengukuhkan pemerintahannya dan menindas etnik-etnik minoriti seperti Rohingya, Kokang, Panthay (China Muslim). Junta tentera Myanmar juga telah membuat undang-undang warganegara Burma 1982 yang tidak mengiktiraf orang Islam Rohingya sebagai warganegara Myanmar. Maka tidak hairanlah junta tentera Myanmar bersekongkol dengan sami-sami Buddha dan orang-orang Buddha merompak harta benda orang Rohingya, memusnahkan dan membakar masjid, rumah kediaman dan kedai-kedai orang Rohingya dan menindas, merogol, menyiksa dan membunuh orang-orang Islam Rohingya secara berleluasa sehingga ke hari ini.

Junta tentera Myanmar dan rejim Myanmar pimpinan Presiden Thein Sein juga telah mencabul hak asasi orang Islam Rohingya dengan menghadkan kebebasan bergerak, pendidikan, perkahwinan, perniagaan dan perdagangan orang Islam Rohingya. Bermula pada bulan Mei 2013, pihak berkuasa negeri Rakhine (Arakan) telah menghadkan bilangan anak bagi setiap pasangan orang Rohingya kepada dua orang anak sahaja. Jenayah-jenayah junta tentera Myanmar, rejim Myanmar dan pengganas-pengganas Buddha terhadap orang-orang Islam Rohingya telah menyebabkan 1 juta orang Islam Rohingya terpaksa melarikan diri ke negara asing seperti Bangladesh, Malaysia, Thailand, Indonesia.

Rejim Myanmar telah cuba mengubah sejarah dengan menukarkan nama Arakan kepada Rakhine iaitu nama etnik Buddha yang tinggal di bahagian selatan Arakan untuk menafikan fakta sejarah dan hak orang Islam Rohingya ke atas Arakan. Dengan menukar nama kawasan Arakan kepada Rakhine, orang asing akan menyangka Rakhine (Arakan) adalah hak milik orang Rakhine yang beragama Buddha dan bukan hak milik orang Islam Rohingya. Fakta sejarah telah menyatakan bahawa orang Islam telah berabad-abad lamanya menetap di Arakan terutama sekali di bahagian utara Arakan.

1. HRW
2. Aye Chan (2005). “The Development of a Muslim Enclave in Arakan (Rakhine) State of Burma (Myanmar)” ,Myanmar Egress and the Myanmar Peace Center. pp. 204–255.
3. Yegar, Moshe (2002). Between integration and secession: The Muslim communities of the Southern Philippines, Southern Thailand, and Western Burma / Myanmar. Lanham, MD: Lexington Books.
4. About: Asian History
5. Field-Marshal Viscount William Slim (2009). Defeat Into Victory: Battling Japan in Burma and India, 1942–1945. London: Pan.
6. Dr.Mohammed Yunus ( 1994). A History of Arakan: Past and Present. University of Chittagong. p 6 to 10 and 17.
7. Kurt Jonassohn (1999). Genocide and gross human rights violations: in comparative perspective. Transaction Publishers. p. 263.
8. Human Rights Watch (Organization) (2000). Burma/Bangladesh: Burmese refugees in Bangladesh: still no durable solution. Human Rights Watch. p. 6.
9. Bilveer Singh (2007). The Talibanization of Southeast Asia: Losing the War on Terror to Islamist Extremists. p. 42.
10. Derek Henry Flood (31 December 1969). “From South to South: Refugees as Migrants: The Rohingya in Pakistan”. Huffington Post.
11. RFA
12. Kaladan Press
13. Thomas Fuller (6 November 2012). “Charity Says Threats Foil Medical Aid in Myanmar”. The New York Times.
14. The Independent
15. Changlang
16. Bangkok Post

LIKE dan FOLLOW Vocket di Facebook serta Instagram


Punca OKU Tua Menangis Apabila Pramugari Melutut Di Depannya Turut Membuatkan Kita Terharu

Niu, 71 tahun mengesat air matanya apabila seorang pramugari muda bernama Fan Xuesong melutut di depannya di dalam penerbangan Hainan Airlines (HU7302) dari Zhengzhou ke bandar Haikou, Hainan di selatan China.

Ini semua gara-gara sifat keprihatinan Fan Xuesong yang sudi menyuapkan makanan kepada Niu yang merupakan orang kurang upaya yang tidak boleh memegang sudu untuk makan.

Niu merupakan pesara yang pernah memegang jawatan profesor perubatan ini menjadi orang kurang upaya selepas dia lumpuh separa akibat diserang strok 2 tahun lalu. Niu juga bergantung kepada kerusi roda untuk bergerak.

Tindakan Fan Xuesong bukan sahaja menyebabkan Niu menangis tetapi turut membuatkan penumpang Hainan Airlines yang lain turut terharu dengan perbuatan tersebut.

Fan berkata: “Semasa saya mula menyuapkan makan malam, orang tua itu mula menangis.”

Sebenarnya Niu tersentuh hati dengan tindakan Fan sejak Fan berkata mahu menyuapkan makanan kepadanya. Niu kelihatan sukar mengunyah nasi, lalu Fan menukarkannya dengan sekotak mee. Niu cuba makan tetapi dia tersedak beberapa kali dan Fan tetap bersabar dengannya. Itu membuatkan Niu semakin menangis terharu.

Sebelum itu Fan telah memindahkan Niu ke kerusi hadapan di mana terdapat ruang yang lebih besar dan selesa untuk Niu pergi ke bilik air, tetapi sebab yang lebih utama adalah akan memudahkan Fan menjaganya. Isteri Niu turut terbang bersama Niu tetapi dia tidak diberikan kerusi bersebelahan Niu menyebabkan mereka terpisah di dalam perjalanan tersebut.

Gambar-gambar di atas telah diambil oleh salah seorang penumpang dan memuatnaik gambar-gambar tersebut ke media sosial Weibo sehingga ia menjadi viral setelah kisah ini telah menyentuh berjuta hati di China.

Niu, bukan penumpang kelas pertama telah diberi layanan istimewa oleh pramugari baik hati, Fan, berkata kepada wartawan: “Seseorang cuba mengambil gambarnya tetapi dia meminta jangan ambil gambar dia. Saya tidak dapat menahan diri daripada tidak menangis. Dia telah membantu saya makan, mengesat hingus dan air mata saya. Saya tidak tahu nama dia tetapi jika diberi peluang lagi, saya mahu mengucapkan terima kasih kepadanya.”


Punca Pelajar 13 Tahun Ini Kerja Diawal Usia Mendapat Respon Positif Netizen

Bukan semua orang bernasib baik lahir dalam keluarga yang senang. Ada yang dilahirkan di dalam keluarga yang susah dan perlu berkeja keras seawal usia muda bagi meringankan beban keluarga dan untuk meneruskan kelangsungan hidup.

Pelbagai pekerjaan dilakukan bagi meneruskan kelangsungan hidup. Begitulah nasib yang menimpa seorang pelajar ini apabila terpaksa bekerja seawal umur 13 tahun.

Baru-baru ini tular di media sosial Facebook, di mana seorang pengguna Facebook Amelia Tamby Hussin, seorang pengusaha dan pemilik restoran memuat naik sebuah status berkenaan seorang budak lelaki berumur 13 tahun datang ke kedainya untuk meminta kerja.

Kisah ini berlaku di sebuah restoran Nasi Beriani Haji Tamby yang terletak di Taman Pertam Jaya, Melaka.

Berdasarkan perkongsian tersebut, pelajar yang bernama Iskandar itu meminta kerja adalah dengan tujuan untuk meringankan beban keluarganya. Menurut remaja tersebut, duit yang akan diterimanya itu akan digunakan untuk membeli baju dan membayar yuran sekolah untuk sesi baharu nanti.

Tersentuh mendengar kata-kata remaja itu, Amelia selaku pemilik restoren tersebut bersetuju untuk mengambilnya bekerja.

Perkongsian tersebut menyentuh hati ramai netizen. Rata-rata netizen memuji sikap pelajar itu yang sudi bekerja pada usia muda bagi meringankan beban keluarga.

Diharapkan dengan perkongsian ini dapat menjadi inspirasi untuk masyarakat di luar sana untuk terus berusaha bagi mengubah nasib diri seperti remaja ini.

Terdahulu, tular remaja 16 tahun jadi ‘rider’ untuk ringankan beban keluarga. Klik pautan di bawah untuk bacaan lanjut.

Remaja 16 Tahun Ini Jadi ‘Rider’ Untuk Ringankan Beban Keluarga Buat Netizen Tersentuh Hati

Remaja Cacat Penglihatan Diangkat Menjadi Bilal Masjid Negeri Selangor

Remaja 16 Tahun Dari Malaysia Berjaya Tawan Gunung Elbrus, Rusia


Punca Pemisahan Korea, Satu Tragedi Yang Masih Menghantui Rakyat-Rakyatnya

Alang-alang cerita pasal Korea Utara, mesti ada yang tertanya-tanya: mengapa Korea terbahagi kepada Utara dan Selatan? Mengapa mereka tidak bersatu kembali?

Pembahagian Korea adalah tragedi yang masih menghantui bangsa Korea. Orang Korea adalah satu bangsa, satu negara, satu bahasa sejak 1,000 tahun yang lalu lagi, bermula dengan pemerintahan dinasti Goryeo/Koryo (918-1392) dan kemudian Joseon/Choson (1392-1910), sebelum dijajah oleh Jepun pada tahun 1910.

Selepas Jepun kalah dalam Perang Dunia Kedua, Soviet Russia dan USA masing-masing ingin menguasai Semenanjung Korea yang begitu strategik dari segi geopolitik.

Pada tahun 1948, Soviet melantik proksi yang bernama Kim Il-Sung untuk memerintah utara Korea dan mendirikan “Democratic People’s Republic of Korea” (DPRK), USA pula melantik proksi yang bernama Syngman Rhee untuk memerintah “Republic of Korea” (ROK) di selatan. Maka terbentuklah dua Korea. DPRK berideologi komunis. ROK berideologi kapitalis.

Pada tahun 1950, DPRK menyerang ROK (ada yang kata ROK menyerang dahulu) maka tercetuslah Perang Korea selama 3 tahun. Setelah 2,500,000 nyawa anak Korea dikorbankan semata-mata untuk memuaskan nafsu kuasa Komunis dan Kapitalis, DPRK dan ROK bersetuju untuk gencatan senjata dan menjadikan selarian ke-38 utara (Parallel 38 North) sebagai garis sempadan dan DMZ (Demilitarized Zone) dibentuk sebagai zon penampan.

Bangsa Jerman pun pernah ditimpa nasib yang sama apabila ia dibahagikan kepada Jerman Barat di bawah kuasa USA/NATO dan Jerman Timur di bawah kuasa Soviet. Cuma bangsa Jerman lebih bernasib baik kerana orang Jerman tidak bunuh-membunuh sesama sendiri.

Perang Korea meninggalkan trauma psikologi yang cukup besar ke atas bangsa Korea: abang berperang dengan adik, suami berpisah dengan isteri. Nak tahu betapa tragisnya perang saudara ini, boleh tonton filem “Taegukgi” (2004).

Mengapa Jerman dapat bersatu kembali pada tahun 1990, Korea masih berpisah?

Punca utama ialah sikap rejim DPRK. Pada tahun 1998, ROK memperkenalkan “Sunshine Policy” untuk berbaik-baik dengan DPRK. ROK memberi bantuan ekonomi kepadanya. Kedua-dua Korea menjunjung bendera yang sama pada Olimpik 2000 dan 2004. Namun Sunshine Policy berakhir apabila Kim Jong-il melancarkan peluru berpandu pada tahun 2006.

Motif perbuatan Kim Jong-il masih menjadi misteri, kemungkinan besar ia adalah untuk blackmail USA. Hubungan dua Korea semakin tegang selepas tahun 2010 apabila DPRK menenggelamkan kapal tentera laut ROK bernama Cheon-an dan mengebom Pulau Yeongpyeong di Korea Selatan.

Kedua ialah peranan kuasa-kuasa besar di sekeliling dua Korea: Jepun, China, Russia, USA. Bangsa Korea bernasib malang kerana ditakdirkan menjadi tersepit di kalangan mereka. Disebabkan keadaan Korea yang berpecah lebih menguntungkan mereka, maka mereka mahu melambat-lambatkan proses penyatuan semula Korea.

Jepun tidak mahu Korea bersatu kembali kerana Korea yang bersatu akan menjadi pesaing yang hebat kepada Jepun. Jepun juga risau Korea yang bersatu akan bergabung dengan China, menjadi ancaman kepadanya.

USA tidak mahu Korea bersatu kembali kerana hubungan pakatan dengan ROK membolehkannya menempatkan tenteranya di Semenanjung Korea, posisi yang paling hampir dengan China. Kalau DPRK tidak wujud lagi, apa alasan tentera USA nak duduk di situ lagi?

China tidak mahu Korea bersatu kembali kerana ia bimbang Korea yang bersatu akan condong kepada US. Keadaan sekarang adalah lebih baik di mana DPRK menjadi penyangga (buffer) antaranya dan USA.

Russia tidak mahu Korea bersatu kembali kerana ia khuatiri akan wujudnya gabungan China dan Korea yang bersatu. Gabungan ini akan menyekat pengaruh Russia di sebelah timur Siberia.

Orang Korea pun sedar negara-negara jiran hanya ingin mengambil kesempatan ke atas mereka, dan tanggapan “jiran jahat” ini telah membentuk psikologi bangsa Korea yang unik iaitu “uri” (kekitaan) dan “han” (dendam).

“Uri” (우리) adalah perasaan cinta, keakraban dan kepercayaan sesama orang Korea. Disebabkan pengalaman sejarah yang pahit, orang Korea ini tidak akan sesekali percaya dengan orang asing, tidak kira betapa baik pun orang asing itu. Dan sebaliknya pun juga, orang Korea boleh menerima orang Korea, tidak kira betapa jahatnya. Sebab itu, tidak kira betapa agresifnya rejim DPRK, majoriti orang ROK masih bersimpati dengan DPRK dan melihat USA sebagai pihak yang bersalah.

“Han” (한 ; 恨) adalah perasaan dendam yang terpendam. Dendam kerana orang Korea merasa dirinya telah dizalimi oleh kuasa-kuasa besar di sekeliling (terutamanya Jepun); pendam kerana orang Korea sedar diri mereka itu lemah dan tidak mampu untuk membalas dendam di peringkat geopolitik.

Jadi, orang Korea menyalurkan perasaan dendam ke perkara-perkara lain: ekonomi, pendidikan, teknologi, seni, sukan. Dalam bidang-bidang ini, mereka sentiasa menjadikan Jepun sebagai “musuh” untuk diatasi dan dikalahkan.

Kehidupan orang Korea adalah sebuah tragedi, tragedi ini berpunca daripada keadaan geopolitik mereka. Bilakah tragedi ini akan berakhir?

NOTA: Orang Korea jarang memanggil negara mereka sebagai Korea (berasal dari cara orang Eropah menyebut “Goryeo/Koryo”). Orang ROK menamakan negara mereka “Hanguk/Hankuk” (ringkasan Daehan Minguk yang bermaksud Republik Korea) manakala DPRK masih mengguna nama “Joseon/Choson” (nama penuh DPRK dalam Bahasa Korea ialah Joseon Minjujuui Inmin Gonghwaguk).

Bacaan terbaik tentang sejarah dan geopolitik Korea ialah Bruce Cumings, Korea’s Place in the Sun (2005) dan Don Oberdofer, The Two Koreas (2013)

Baca: Terungkai Kisah Tragik Puteri Diraja Joseon Terakhir Selepas Saya Tonton Filem Korea Ini


8 Perkara Ini Mungkin Punca Rumah Anda ‘Dipecah Masuk’ Pencuri

Kes jenayah seperti pecah rumah ini mungkin tidak asing lagi berlaku di negara kita, lebih-lebih lagi ketika tibanya musim perayaan. Ia umpama memberi satu isyarat kepada si pencuri untuk menjalankan aktivitinya.

Dalam menjaga keselamatan rumah, pelbagai cara sudah dilakukan. Namun kejadian seperti kes pecah rumah ini tetap juga berlaku, meskipun kebanyakan daripada kita sudah memastikan pintu rumah dikunci sebaiknya.

Membincangkan isu pecah rumah, di sini kami huraikan beberapa perkara yang mungkin anda terlepas pandang dan juga di antara penyebab utama kenapa rumah anda dimasuki pencuri.

Zaman sekarang ini kalau boleh semua perkara mahu diceritakan di laman sosial, contohnya di Facebook. Sebenarnya ini tindakan kurang bijak, anda seolah-olah mempersilakan pencuri untuk masuk ke rumah anda. Betul! Rumah tidak berpenghuni biasanya menjadi sasaran pencuri.

Jadi, elakan membuat pengumuman terbuka tentang ketiadaan anda dirumah. Dalam dunia maya, kita tidak tahu siapa yang sedang memerhatikan kita. Kalau bukan pencuri, mungkin kawan kepada pencuri.

Rumah yang ditinggalkan dalam keadaan gelap-gelita cukup menjadi sasaran kegemaran pencuri, lagi gelap lagi mereka suka. Ini memudahkan kerja-kerja mencuri dijalankan tanpa takut dilihat oleh orang lain.

Sekurang-kurangnya, pastikan rumah anda mempunyai pencahayaan diluar rumah terutama kawasan depan pintu masuk dan pintu belakang.

Ini penting, biasanya kunci pendua ditinggalkan di tempat-tempat tersorok seperti di dalam almari kasut, bawah alas kaki atau di celah pasu. Ini taktik lama, pencuri lebih arif tentang lokasi-lokasi yang mungkin digunakan tuan rumah. Sebaiknya tinggalkan sahaja pada jiran anda. Lebih mudah dan selamat.

Kebanyakan rumah sekarang sudahpun dilengkapi dengan jeriji besi (grill) di kawasan pintu rumah dan tingkap. Bagi anda yang tidak mempunyai jeriji, pastikan pintu dan tingkap dikunci dengan kemas dari dalam.

Gunakan penyendal pintu yang kuat dan tidak mudah dipecahkan. Jika guna ibu kunci, pastikan jenis yang berkualiti tinggi.

Anda mungkin terlepas pandang tentang perkara ini. Meletakkan tangga jenis mudah alih di luar rumah memudahkan pencuri ceroboh rumah anda. Pencuri boleh menggunakan tangga ini untuk panjat dan masuk melalui atap atau tingkap rumah.

Atap dan tingkap rumah selalunya menjadi pintu alternatif lain yang digunakan pencuri untuk masuk ke rumah anda. Simpan tangga di dalam rumah atau stor yang berkunci.

Buat anda yang memiliki stor di luar rumah, pastikan stor anda dikunci sebaiknya. Di dalam stor berkemungkinan terdapat pelbagai alatan yang boleh digunakan pencuri untuk masuk ke rumah anda.

Lebih mengerikan jika alatan tersebut digunakan pencuri sebagai senjata ketika masuk ke rumah anda.

7. Terlalu Banyak Pokok Di Kawasan Rumah

Jika anda seorang yang suka bercucuk tanam, sila pastikan rumah anda tidak dikelilingan dengan pokok-pokok yang terlalu tinggi dan lebat. Rumah yang terlalu banyak pokok membolehkan pencuri menyembunyikan diri di celah-celahnya.

Pastikan pokok-pokok cantik anda itu tidak digunakan pencuri sebagai tempat persembunyian.

Percaya atau tidak, sistem penggera rumah boleh menyelamatkan rumah anda dari dimasuki pencuri. Sistem penggera atau ‘alarm’ ini sangat disyorkan, lebih-lebih lagi rumah yang berada di kawasan panas yang sering berlakunya kes kecurian.

Sistem penggera ini akan berbunyi jika rumah anda dipecah masuk, sekaligus dapat menakutkan pencuri disamping memberi isyarat kepada jiran-jiran berdekatan.


Ini Antara Punca Salah Guna Terma Makanan Sunnah Hingga Masyarakat Jadi Keliru

Bila disebut makanan sunnah, apa yang terlintas dalam fikiran kita?Rata-rata dalam kalangan kita akan terbayang kurma, madu lebah, delima, minyak zaitun, habbatussauda dan beberapa jenis makanan lagi.

Pernahkah kita tahu Rasulullah s.a.w juga pernah mengambil labu, barli, mentimun, tembikai, anggur, susu, air masak dan banyak lagi jenis makanan sepanjang hayat baginda.

Tidak dinafikan makanan-makanan yang diamalkan / digalakkan Rasulullah s.a.w mempunyai khasiat & nutrisi tersendiri. Tidak habis untuk kita bincangkan dalam 1 artikel ini.

Ada di kalangan kita makan kambing atas dasar makanan Sunnah. Tapi, melahap kambing golek sampai sesak nafas. Di mana pula sunnahnya?

Kita bertungkus lumus mencari susu kambing untuk diberikan kepada bayi. Sedangkan rasulullah s.a.w sewaktu kecil diberikan susu ibu (Halimatul Sa’adiah). Sunnah mana pula yang kita ikuti?

Betul nabi makan kurma dalam bentuk asal buah tersebut. Tapi adakah kita yakin dengan mencampur aduk 10 jenis makanan dan menjadikannya sebagai jus merupakan makanan Sunnah?

Terdapat satu kajian menarik dari Universiti Malaya (2015) berkaitan salah faham makanan sunnah.

Dalam kajian ini kita boleh lihat pelbagai pandangan berkaitan makanan sunnah dari masyarakat awam hinggalah kepada golongan cendekiawan. Walaupun terma ‘makanan sunnah’ itu sendiri tidak disebut secara lafaz yang jelas dalam Al-Quran & Hadith lain.

1. Masyarakat Malaysia secara umunya mendefinisikan ‘makanan sunnah’
sebagai semua makanan yang berasal dari al-Qur’an dan al-Hadith.

2. Kalangan cendekiawan menyebutkan segala makanan yang membawa kebaikan dan maslahah kepada manusia sama ada yang disebutkan dalam al-Qur’an, al-Hadith atau yang tidak disebutkan dalam keduanya, disebut sebagai ‘makanan sunnah’.

Antara topik yang hangat dibincangkan adalah berkaitan hadis larangan mencampurkan kurma & kismis dalam bentuk minuman.

Menurut Ibn Munir, percampuran kurma & kismis akan mempercepatkan penghasilan alkohol dan menyebabkan pembaziran nutrisi.

Ibn Hajar dan Ibn Battal memberikan pandangan, larangan ini bukan disebabkan sifatnya yang memabukkan, akan tetapi larangan ini dinyatakan secara umum terhadap perbuatan mencampurkan antara dua buah tersebut.

Nabi Muhammad SAW bersabda yang bermaksud: “Tidak ada satu wadah (bekas) yang dipenuhi oleh anak Adam lebih buruk daripada perutnya.

Cukuplah bagi anak Adam beberapa suap makanan yang dapat menegakkan tulangnya. Jika ia harus mengisi perutnya lebih daripada itu, maka sepertiga untuk makanannya, sepertiga untuk minumnya dan sepertiga untuk pernafasannya.” (Riwayat Ibnu Majah dan At-Tirmidzi).

Jadi, makanan Sunnah bukan hanya berlegar-legar jenis makanan tertentu yang diambil & digalakkan Rasulullah (pbuh). Kita juga perlu mengambil kira cara pengambilan, kuantiti, masa dan tatasusila sewaktu makan.

Susu kambing tak bersalah. Tidak salah juga untuk berinovasi dalam penghasilan produk. Ia suatu usaha yang cukup baik jika mampu disertakan dengan ujian makmal & kajian klinikal untuk memastikan khasiatnya berada pada tahap optimum.

Pada masa sama, kita perlu lebih berhati-hati apabila menyandarkan sesuatu atas nama Rasulullah (s.a.w). Lebih parah bila penggunaan istilah makanan sunnah ini lebih tertumpu untuk meningkatkan kepercayaan masyarakat & jualan produk.

Makanan terbaik tidak akan lari dari konsep ‘Halal’ & ‘Toyyiban’ sebagaimana digariskan dalam Al-Quran. Nikmati pelbagai makanan halal yang Allah kurniakan di atas muka bumi.

‘Toyyiban’ atau makanan yang baik bagi individu A mungkin berbeza bagi individu B. Maka disini lahirnya cabang ilmu sains nutrisi untuk mencari formulasi nutrisi terbaik untuk kepelbagaian kondisi tubuh badan manusia.

Kami menyokong tindakan Jakim untuk tidak membenarkan penggunaan ungkapan ‘makanan sunnah’ dalam pensijilan Halal Malaysia. Mudaratnya dilihat lebih banyak berbanding manfaat kepada masyarakat.

Semoga bermanfaat. Korang boleh rujuk link di bawah untuk bacaan lanjut tentang salah faham makanan sunnah: https://www.researchgate.net/


Punca Usahawan Ini Tidak Gentar Apabila Pekerja Bagus Berhenti Kerja

Ramai orang bisnes mengeluh apabila staf yang cemerlang akhirnya meninggalkannya dan pergi berkerja di syarikat lain. Ia tentunya menjatuhkan self-esteem dan meningkatkan kos untuk melatih staf baru.

Antara sebab pekerja yang bagus meninggalkan kita adalah:

1. Kita memberi bebanan kerja lebih tanpa tambahan ganjaran

Cara paling cepat untuk membuatkan pekerja ‘burn-out’ adalah berikan kerja yang banyak kepada mereka.

Apabila kita melihat seorang pekerja membuat kerja dengan cemerlang, kita cenderung untuk menambah kerja yang lebih kepadanya agar produktiviti syarikat kita meningkat.

Ini akan membawa kepada dua kemungkinan. Pertama, dia akan menjadi penat lalu ‘burn-out.’ Kedua, dia mungkin tidak lagi membuat kerja yang sangat cemerlang kerana risau bebanan kerjanya akan ditambah.

Bebanan kerja yang lebih juga akan mengurangkan produktiviti. Kajian daripada Stanford menunjukkan produktiviti bagi setiap jam menurun dengan banyak apabila pekerja diberi kerja melebihi 50 jam seminggu.

Seandainya kita terpaksa menambah bebanan kerja kepada mereka, tambah juga ganjaran. Jika kita banyak menambah kerja tanpa menambah ganjaran, pastinya mereka akan berkerja di tempat lain yang memberi ganjaran lebih terhadap apa yang mereka usahakan.

2. Kita tidak mengiktiraf sumbangan dan tidak memberi ganjaran terhadap hasil kerja yang bagus

Jangan lupa untuk memberikan pujian dan menepuk belakang pekerja yang bagus hasil kerjanya. Kita mesti berkomunikasi dengan mereka dan memberi ganjaran yang betul agar mereka sentiasa rasa bermotivasi untuk terus menghasilkan kerja yang bagus-bagus.

3. Kita bersikap tidak menghiraukan mereka

Sebahagian besar orang berhenti kerja kerana hubungan yang kurang baik dengan bos.

Kita sebagai ketua mesti berada di antara bersikap profesional dan bersikap kemanusiaan. Kita sentiasa meraikan kejayaan pekerja dan menunjukkan simpati sewaktu mereka dalam kesusahan.

Syarikat yang mempunyai ketua yang gagal untuk bersikap mengambil peduli terhadap orang bawahan akan mengalami ‘turnover rate’ yang tinggi.

Sukar untuk seseorang berkerja dengan baik apabila dia terpaksa bekerja di bawah orang yang dia benci.

4. Kita membawa masuk dan menaikkan pangkat orang yang salah

Pekerja yang bagus mahu berkerja dengan orang profesional seperti mereka. Apabila kita membawa masuk orang yang tidak dapat berkerjasama dengan mereka, ini akan merendahkan motivasi kerja.

Lebih teruk lagi, apabila kita menaikkan pangkat orang yang salah. Jika kita menaikkan pangkat orang yang mereka tidak suka, motivasi kerja mereka akan terus jatuh dan lama-kelamaan mereka akan berhenti.

Namun begitu, ini pula adalah pesanan pemilik syarikat pengedaran buku bahasa melayu tersohor di Malaysia, PTS Media Group Sdn. Bhd.

Tuan Yusry Yusopp pernah berkhidmat di PTS sebagai editor buku-buku bisnes dan pengurusan.

Selepas mendapat kemahiran sebagai editor, beliau tidak mahu makan gaji lagi, lalu meletakkan jawatan. Beliau kemudian menulis buku, menerbitkan dan menjual buku beliau sendiri.

Pada suatu hari, tidak semena-mena, beliau call saya. Beliau beria-ia mahu memperkenalkan 2 orang strangers kepada saya.

Dua orang strangers itu adalah bekas staff Petronas. Mereka itu adalah Tuan Hir Effendy Md Tahir dan Tuan Zusuff Kan.

Beberapa bulan kemudian, kami berempat sebulat suara membangunkan ABS.

ABS adalah sebuah komuniti usahawan Malaysia yang saling bantu membantu ahlinya dalam mengembangkan bisnes.

Pada 2 dan 3 April ini, ABS akan menganjurkan Kongres Sekolah Bisnes yang akan membawakan lebih 40 tokoh-tokoh bisnes

Tokoh-tokoh bisnes ini bakal berkongsi panduan kejayaan mereka memulakan dan membesarkan bisnes mereka.

Tuan puan juga boleh mengambil peluang semasa Kongres ini untuk berkenalan dan menambah jaringan bisnes dengan otai-otai bisnes ini.

Khas untuk pembaca Vocket yang mahu hadir ke Kongres ini. Anda layak dapatkan diskaun sebanyak RM100 dengan menggunakan kupon kod ‘VOCKET‘ ketika mahu membuat pembayaran tiket di laman Evenesis.


Punca Utama Nahas MH17 Dikemukakan Tetapi Salah Siapa?

Selepas MH370 hilang tanpa dikesan, Malaysia digemparkan dengan sebuah lagi pesawat Malaysia Airlines (MAS) yang jatuh di kawasan negara Ukraine pada 17 Julai 2014. Pesawat MH17 tersebut dalam perjalanan dari Amsterdam, Netherlands ke Kuala Lumpur, Malaysia.

Terkini: Ngeri MH17 Masih Di Udara Sewaktu Kokpit Terpisah Daripada Kapal Terbang

MH17 merupakan sebuah kapal terbang komersil model Boeing 777-200 dengan nombor pendaftaran 9M-MRD milik MAS telah dikendalikan oleh anak-anak kapal yang berwibawa dan berkelayakan.

MH17 terbang berdekatan sempadan Ukraine/Rusia pada ketinggian 33,000 kaki, di bawah kawalan Kawalan Trafik Udara Ukraine.

Pada 13.20:30 jam (15.20:30 CET) kepala peledak diletupkan di luar dan di atas sebelah kiri kokpit penerbangan MH17. Ia adalah kepala peledak 9N314M yang dibawa di atas peluru berpandu siri 9M38 yang dilancarkan dari Buk, sistem peluru berpandu permukaan-ke-udara.

Baca: Gempar MH17 Ditembak Jatuh Di Ukraine

Impak letupan tersebut telah membunuh tiga orang serta-merta di dalam kokpit dan menyebabkan kerosakan struktur yang telah mendorong bahagian-bahagian kapal terbang retak dan pecah di udara.

Perpecahan bahagian kapal terbang telah menyebabkan kawasan bangkai kapal terbang dan isi-isinya bertebaran meliputi 50 kilometer persegi di antara kampung Petropavlivka dan pekan Hrabove, Ukraine.

Nahas itu telah menyebabkan kesemua penghuni MH17 seramai 298 orang kehilangan nyawa pada hari kejadian tersebut.

Lain-lain Faktor Punca Nahas Dipertimbangkan Dan Ditolak Kebarangkaliannya

Walaupun pihak penyiasatan telah mempertimbangkan sebab-sebab lain terjadinya nahas ini, hanya letupan dari luar oleh misil ini menepati dan konsisten dengan bukti-bukti yang ditinggalkan di badan dan kerangka MH17.

Antara kebarangkalian yang telah dipertimbangkan ialah:

Walaupun ada berlaku ribut kilat di kawasan di mana ia nahas, tiada bukti menunjukkan bangkai atau data direkodkan disebabkan oleh panahan kilat. Bentuk kerosakan pada kapal terbang menunjukkan tiada serangan meteor berlaku ke atasnya. Manakala, data Aerospace Corporation menunjukkan tiada debu-debu angkasa lepas memasuki kawasan atmospfera antara 10 dan 19 Julai 2014.

Maka, faktor semulajadi seperti panahan petir, meteor dan debu angkasa lepas bukan punca MH17 retak dan pecah serta terhempas di kawasan Ukraine.

Tangki minyak kapal terbang tidak menyebabkan kapal terbang meletup atau terbakar sehingga jatuh terjunam ke bumi. Api yang besar di darat menunjukkan tangki minyak kapal terbang masih dalam keadaan baik dan masih mempunyai kuantiti minyak yang banyak untuk menghasilkan api sebesar itu.

Kerosakan bahagian-bahagian enjin juga tidak menyebabkan bentuk lubang tebuk. Di samping itu, sekiranya berlaku kegagalan enjin yang berleluasa ia tidak akan merosakkan kokpit. Ini kerana kerosakan fiuslaj akan terhad kepada kawasan bersebelahan dengan enjin sahaja.

Letupan di kabin atau bahagian bagasi ditolak kerana bentuk kerosakan yang ditemui di bangkai MH17 tidak menunjukkan berlakunya kesan letupan dalaman.

Misil, Faktor Luaran Penyebab Nahas MH17

Beratus-ratus lubang dan tanda memantul yang diperhatikan pada fiuslaj hadapan dan dalam kokpit menunjukkan terdapat pelbagai impak dari lebih 800 objek bertenaga tinggi dari luar ke arah kapal terbang terutama di kawasan umum di sebelah kiri, dan ke atas, kokpit.

Objek bertenaga tinggi yang melanda di luar pesawat tersebut adalah tertumpu sekitar bahagian kiri badan pesawat bermula bersebelahan dengan kokpit tingkap 2 dan 3.

Bahagian dalam kokpit, termasuk belah kiri kerusi kokpit, menunjukkan bukti perpecahan besar-besaran, penghancuran yang dahsyat dan mempunyai berpuluh-puluh lubang penembusan.

Kepadatan penembusan objek berkurangan di kawasan ke arah belakang dan ia berakhir di depan pintu penumpang sebelah kiri, pintu 1L. Ketumpatan paling tinggi ialah kira-kira 250 kesan bagi satu meter persegi.

Bukti kerosakan letupan telah ditemui di sekitar kokpit dalam bentuk bopeng dan jelaga. Beberapa panel fiuslaj hadapan menunjukkan bentuk berubah akibat letupan itu.

Pada hari kejadian, krew penerbangan mengikuti pelan perjalanan yang telah dibenarkan seperti berikut:

Pihak-pihak penerbangan yang terlibat tidak cukup mengenalpasti risiko membenarkan penerbangan awam melalui kawasan konflik bersenjata di bahagian timur Ukraine.

Pihak berkuasa Ukraine melaporkan kapal terbang tentera telah ditembak jatuh pada 14 dan 16 Julai, dan mereka turut menyatakan sistem senjata dapat mencapai altitude ketinggian yang biasa digunakan oleh pesawat awam. Ini memberikan sebab yang kukuh untuk menutup ruang udara di atas bahagian timur Ukraine untuk penerbangan awam sebagai langkah berjaga-jaga.

Tetapi, pihak lain yang terlibat seperti operator penerbangan di negara ia beroperasi dan pihak ketiga seperti ICAO tidak dapat mengenalpasti potensi risiko tersebut.

ICAO tidak meminta pihak berkuasa Ukraine tentang pengurusan ruang udara dan tidak menawarkan apa-apa bantuan sewaktu tempoh berlakunya konflik di bahagian timur Ukraine.

Ini menyebabkan operator penerbangan termasuk MAS menganggap ruang udara Ukraine adalah selamat berikutan tiada apa-apa amaran spesifik dikeluarkan kepada penerbangan awam semasa tempoh di mana konflik Ukraine telah berkembang ke ruang udara. Dilaporkan 160 penerbangan awam melalui kawasan timur Ukraine pada hari kejadian tersebut dan ia hanya ditutup selepas nahas MH17.

Tanggungjawab sistem sedia ada untuk memastikan keselamatan penerbangan awam tidak menyediakan maklumat yang cukup untuk akses risiko di kawasan-kawasan konflik. Penilaian risiko bagi penerbangan awam menggunakan ruang udara kawasan konflik sepatutnya bukan sahaja perlu mengambil kira ancaman sebenar tetapi juga harus merangkumi risiko di mana niat atau keupayaan pihak-pihak berkonflik yang tidak dikenalpasti turut dinilai.

Dutch Safety Board mengumumkan keputusan penyiasatan akhir MH17 pada Selasa lalu bersama-sama laporan penuh dalam bentuk PDF menyatakan nahas MH17 kerana misil BUK buatan Rusia yang dilancarkan di dalam kawasan Ukraine tetapi tidak menamakan siapa yang bertanggungjawab ke atas nahas tersebut dan tidak menyatakan dengan spesifik siapakah yang melancarkan misil tersebut.

LIKE dan FOLLOW Vocket di Facebook serta Instagram


Puncak Bukit Berekeh Di Perak Hidang Pemandangan Indah Bak Awan Karpet

Kaki hiking, dah naik belum Bukit Berekeh kat Sungai Siput? Pemandangan macam Broga, cuma bukit ini banyak awan karpet. Ketinggian sekitar 400 meter.

Namun jika anda ke sini, mohon ambil perhatian akan perkara berikut:

1. Tolong jangan buang sampah dan tolong kutip sampah.
2. Mohon jangan buat BBQ, tarian atau ritual yang bukan-bukan (pesanan daripada masyarakt orang asli tempatan).
3. Tolong majukan Bukit Berekeh kita sebagai lokasi pencint alam.

Jom layan gambar awesome awan karpet di Bukit Berekeh. Kaki hiking mesti rasa nak pergi punya.


Di Puncak Kerjaya Industri Minyak Dan Gas, Saya Tidak Sangka Ini Yang Terjadi

Sejak minggu lepas ramai bertanya, apakah nasib syarikat tempat saya bekerja? Apakah nasib saya dan rakan-rakan selepas ini?

Jujur saya katakan, saya tiada jawapan untuk persoalan tersebut. Malah saya juga buntu memikirkan banyak perkara.

Apa yang perlu saya lakukan bulan-bulan mendatang? Bagaimana dengan masa depan saya? Adakah ini penamat karier industri minyak dan gas bagi saya?

Siapa sangka sebuah syarikat yang sangat besar di Kota Singa dengan keupayaan 13 kapal binaan, 38 kapal sokongan dan 2700 pekerja boleh tersungkur ke tahap ini. Apa yang terjadi di luar kotak pemikiran norma manusia.

Terdapat desas-desus beberapa orang kuat syarikat berusaha untuk menghabiskan sisa-sisa projek semasa dan mengubah nasib syarikat dengan mengekalkan jumlah pekerja yang minimum. Nama saya disebut-sebut mungkin tersenarai.

TETAPI, jika terus bekerja adakah syarikat mampu membayar gaji pekerja? Adakah hak-hak pekerja akan terus dijaga? Saya dan rakan-rakan tidak bekerja untuk amal kebajikan .Bingung saya bingung.

Hari ini genap setahun saya bersama syarikat, jujur berita ini membuatkan saya bimbang memikirkan masa depan.

Mengenangkan isteri dan anak di rumah membuatkan saya buntu hilang arah. Segala perancangan sebelum ini malap tanpa arah.

Air mata mencurah pun tiada guna. Duit bukan segalanya, tetapi perlu ingat setiap perkara perlukan duit.

Orang kata rezeki ada dimana-mana. Iya, tetapi dugaan ini begitu berat.

Saya berada di puncak kerjaya, begitu selesa, segala perancangan 5 tahun 10 tahun telah disusun rapi. Dugaan dan cabaran ini perlu saya perlu tempuh. Tiada apa yang boleh saya sesali.

Saya pasti syarikat mampu kembali, tetapi saya tidak mahu berharap dan terus berharap. Perancangan mestilah disusun semula.

Mungkin jodoh saya dengan industri minyak dan gas hanya di sini.

Tidak perlu mabuk laut lagi, tidak perlu berpisah 2-3 bulan dari keluarga, tidak perlu memikirkan nasib isteri dan anak yang saya tinggalkan ketika di laut.

Mungkin inilah masanya, untuk saya serlahkan potensi diri. Tidak perlu ampu dan bodek, jika saya mahu makan besar, 24 jam setiap hari ada untuk saya perah segala kudrat.

Dari dugaan ni, peringatan untuk saya dan rakan-rakan. Tidak kira untuk yang bekerja di industri minyak dan gas, mungkin satu hari industri lain juga akan terjejas teruk.

Rancang simpanan dari sekarang, ya sekarang jangan tunggu esok. Untuk yang dah berkahwin ada anak, jika kita tak makan sehari tiada masalah, tetapi sanggup ke tengok anak isteri berlapar?

Wajib ada perancangan sampingan, perlu sentiasa beringat kawan.

Kadang kala kita lupa, langit tidak selalu cerah.

Yang indah belum pasti kekal bersama selamanya. Kita tidak boleh terlalu selesa dengan apa yang kita ada.

Jangan tunggu dah kena, baru nak terkial. Selagi kaki mampu melangkah, tangan mampu mendaki, hidup mesti diteruskan.